qundao/data-zh-poetry huggingface dataset:
战城南
作者：王廷陈
朝代：明

战城南，困城北，纵横腐肉乌鸢食。一将侯，万夫死，圣人用之非得已。国之守，在四邻，善战之臣服上刑。佳兵者，不祥器，常胜之家道所忌。孤人子，寡人妻，独人父母安忍为。销戈矛，灭锋燧，戢尔熊罴长不试。䲭鸮逝，凤凰来，与民休息歌康哉。
杂谣五首
作者：王廷陈
朝代：明

茸茸者离，而子践之。彼垣之蔓，晨兴灌之。兔在麓，跣则逐，居则肉。虎嶟嶟，欲食人。子能棘，我能榛。虎自灾，子弧来，我戈来。乌母谓乌子，弋人在傍汝勿啼。弋人得知将汝归，我但高飞起，安能救汝为。翁曰留宾，妪曰无尊。翁曰织丝，妪曰无机。
煌煌京洛行
作者：王廷陈
朝代：明

辞我故里，来游帝乡。谁云周道，险踰羊肠。车马如云，意气扬扬。昔为奴？，今狎侯王。伯兄乘轩，仲父鸣珰。唱驺驰道，徵歌教坊。千金买剑，百宝为装。风雷一击，日星回光。朝探侠窟，暮宿名娼。酣呼六博，纵赌千场。倾财结客，隐罪匿亡。名齐郭解，人比孟尝。
阊阖行
作者：王廷陈
朝代：明

阊阖开，贤人庸。鸣鼓间击镛，贡术蓄指微哉同。汲清亦附滓，鲜株稿荄纷以供。背叛腹，媪逐翁，如韦之矢十斛弓。俄逐而西，顷却以东。退乖妄侣，进丧贞朋。捷径窘疏武，仁轨罕哉通。孰为雌，孰为雄。朝誉曰尧，夕诋则蹻枭妃鸾，萧艾生兰丛。蒙首以征，吾将奚从。
隔谷歌
作者：王怿
朝代：明

兄羁囚，弟露宿。兄弟本连枝，谁令隔山谷。兄受饥寒日困辱，弟欲救之力不足。力不足，可奈何？愿作高飞鸿，衔之出网罗。
书云山小景
作者：王恭
朝代：明

山蝉联兮青青，水潺湲兮浩浩。树丛丛兮远人烟，云漫漫兮飞鸟道。岚光晻暧兮霁人目，黛色青苍兮不堪扫。微钟远兮东林，归帆邈兮仙岛。彼角巾兮逍遥，谁同兮笑傲。予迷途兮既久，愧还山兮不早。何云松兮可巢，感吾生兮将老。
雷雨护婴图
作者：王汝玉
朝代：明

雷凭凭，雨溟溟。母抱儿，中野行。母心苦，儿心惊。掩儿耳，令勿听。东西四顾屡屏营，人生至爱天所生。胡为武才人独无母子情。
上陵
作者：王洪
朝代：明

上诸陵，眺西土，佳哉山川郁固。函谷为关，金城为户。陆海万里，河渭在下。芟蒿莱，拓土宇，允怀我高祖。怀高祖，五年马上，饥不及餐，头发若蓬，葆服此劳苦。传子孙，谨厥度，永绥此九土。明明赫赫，昭厥上下。天命良不易，坤为舆，乾为盖。振洪恩，遐哉沛。神功迈三王，仁风洽四海。俾弥岁万亿，基业无有坏。
巫山高
作者：王洪
朝代：明

巫山高高入云烟，青壁万仞下深渊。丛林杳杳，雾雨冥冥，上不见日与天。惊湍迅洑不可以渡，悬崖深谷日夕愁鸣猿。嗟哉客子行路何独难。在昔草昧元政微，夏氏窃国恣淫威，圣人龙飞不我归。跳梁踊呼，肆彼鼠与鸱。铁絙高张，矢石四围。王师若雷霆，奋厥虎与罴。碎高城，塞深池，缚其嚣童，来献京师。自古立国以德，天乃不违。恃险而虐，鲜不颠以危。矧彼昏狡，自速祸灾，三涂洞庭古所规。
朱鹭
作者：王洪
朝代：明

振朱鹭，飞戾天。或下而食，啄我茄与莲。我不汝捕，于以振我鼓。不以茹，不以吐，昭我声名奋威武。德音无违，永绥此九土。
艾而张
作者：王洪
朝代：明

畋彼南山，艾而张罗。黄雀高飞，其如雀何。有虎有虎，南山之下。朝出咥人，暮行于野。我有长剑，亦有劲弩。胡不我即，乃复彼微者。成汤祝网，天下归仁。除暴怀柔，永康我兆民。
古蟾宫·元宵
作者：王磐
朝代：明

听元宵，往岁喧哗，歌也千家，舞也千家。听元宵，今岁嗟呀，愁也千家，怨也千家。那里有闹红尘香车宝马？祗不过送黄昏古木寒鸦。诗也消乏，酒也消乏，冷落了春风，憔悴了梅花。
青潭山神祠乐歌三首·迎神青潭山
作者：王祎
朝代：明

青潭山，郁崔嵬。窟龙蛇，蓄云雷。繄灵君，此焉宅。欻威棱，霈福泽。灵之游，东以西。雨裔裔，风凄凄。灵之来，霾曀销。庆阴阴，烂昭昭。灵之旂，翠旄披。煜秀华，纷葳蕤。灵之车，朱两辀。靷文霓，驷苍虬。灵之至，形放怫。颜如荼，服如绘。灵殷殷，蔼缤纷。恍兮惚，俨若存。澹容与，晻常羊。盍其留，享我将。灵既临矣，膋萧载馨。灵之格思，鉴我纯诚。我酒既酾，其旨百末。我牲既副，厥角茧栗。侑以音声，函宫吐羽。左祝右巫，秩秩咸序。备兹嘉荐，有肃其承。春祈秋报，熙事迄成。我诚孔昭，岂曰惟仪。假仪荐诚，灵用宴娭。穹穹厚厚奠高卑。高莫可扣卑莫敀，我人中处其俦依。匪灵焉依将孰求，我之依灵岂无期。春秋祀事粤多仪，灵既享矣不我违。嗟我民人苦害灾，灾有扎瘥害旱饥。况有干戈横逆加，惟灵威力善拒排，荡涤妖沴臻蕃釐。丰年穰穰谷如丘，耄耋稚孩逸以嬉，灵之福我匪我私。好生之德体穹示，灵将逝兮不可稽。首下居高拜灵旗，千龄万祀灵之思。
前有尊酒行
作者：王称
朝代：明

前有尊酒，我为君寿。有瑟在筵，有螯在手。青年既阻，白发被首。于今不乐，古人奚有。自昔有言，俟河之清。人寿几何，云胡不零。起舞傞傞，侧弁以俄。弗鼓缶而歌，恐大耋之蹉跎。秋露如玉，下被庭绿。良夜未央，胡不秉烛。东陵死利，西山死名。庄周放达，禹稷躬耕。吾诚何暇以论此，前有尊酒君须倾。
寿侯母
作者：王立道
朝代：明

遥举兮浮游，昆崙兮县圃。菊翩翩兮落英，采丛兰兮杂芳杜。驾黄鹄兮骖紫鸾，倾芝盖兮弥宇。纷夕张兮琼筵，酒盈缸兮如乳。挹玉露兮饭青泥，殽维何兮擘麟脯。浮夷兮为余鼓，湘灵兮为余舞。招安期兮揖浮丘，觞王母兮瑶之浦。折若木兮遗余，聊相期兮终古。
寿钱氏
作者：王立道
朝代：明

鹤飞飞兮太清，波湛湛兮昼平。翱游兮远望，见老人兮海之滨。目炯炯兮方瞳，容汋约兮如英。服靡靡兮霞矫，御清气兮泠泠。时三秋兮既届，肇初度兮芳辰。采芷若兮疏户，束茝兰兮成楹。饭胡麻兮羞麟脯，酌桂醑兮蕙殽蒸。介海若兮速驾，辂木公兮来宾。吹笙兮子晋，鼓瑟兮湘灵。安期兮河上，纷洗爵兮扬尊。愿公寿兮无极，后天地兮常存。
石屋辞三章为彭通府作·其二
作者：王立道
朝代：明

有美人兮山之阳，芙蓉衣兮薜萝裳。憩夕驾兮蒙谷，望朝暾兮扶桑。潺湲兮飞泉，旖旎兮垂杨。石嵚岑兮嵌砑，峰峦矗兮翠苍。湖潋滟兮秋水碧，洞幽閒兮春草香。采瑶花兮盈把，宿石髓兮为粮。访隐沦兮绝涧，想奇独兮高冈。君一去兮独遗邛，欲往从兮江水长。
题荆山别号为司马王惟纲作
作者：王缜
朝代：明

维东原兮雄秀，爰有山兮曰荆。揖泰岱兮独立，荣济川兮涵泓。艮其所兮正位，谦其德兮变盈。渺齐鲁兮坏垤，摩穹窿兮风清。猗三槐兮流裔，毓奇秀兮卓乎有成。托兹山兮名号，非慕高兮求声。繄厥初生兮一本，历今三世兮盖亦钟情。纵都司马兮握宪刑，功日懋兮海宇平。纷其劳而不伐兮，俨璞玉之坚贞。非夫人轰轰，孰知山兮亦荣。山千古兮不顷，噫此号兮与山齐名。
王翱秉公
作者：王翱
朝代：明

王翱一女，嫁于畿辅某官为妻。公夫人甚爱女，每迎女，婿固不遣。恚而语妻曰：“而翁长铨，迁我京职，则汝朝夕侍母；且迁我如振落叶耳，而何吝者？”女寄言于母。夫人一夕置酒，跪白公。公大怒，取案上器击伤夫人，出，驾而宿于朝房，旬乃还第。婿竟不调。
挽李府丞
作者：王越
朝代：明

乌夜啼，愁杀人。灯已昏，啼转频。啼落燕山五更月，游子闻之泪成血。不尽空林返哺恩，呜呜啼到何时歇。一声高，一声低。满天凉露风凄凄，愁杀人，乌夜啼。
亲政篇
作者：王鏊
朝代：明

《易》之《泰》：“上下交而其志同。”其《否》曰：“上下不交而天下无邦。”盖上之情达于下，下之情达于上，上下一体，所以为“泰”。下之情壅阏而不得上闻，上下间隔，虽有国而无国矣，所以为“否”也。
交则泰，不交则否，自古皆然，而不交之弊，未有如近世之甚者。君臣相见，止于视朝数刻；上下之间，章奏批答相关接，刑名法度相维持而已。非独沿袭故事，亦其地势使然。何也？国家常朝于奉天门，未尝一日废，可谓勤矣。然堂陛悬绝，威仪赫奕，御史纠仪，鸿胪举不如法，通政司引奏，上特视之，谢恩见辞，湍湍而退，上何尝治一事，下何尝进一言哉？此无他，地势悬绝，所谓堂上远于万里，虽欲言无由言也。
愚以为欲上下之交，莫若复古内朝之法。盖周之时有三朝：库门之外为正朝，询谋大臣在焉；路门之外为治朝，日视朝在焉；路门之内为内朝，亦曰燕朝。《玉藻》云：“君日出而视朝，退视路寝听政。” 盖视朝而见群臣，所以正上下之分；听政而视路寝，所以通远近之情。汉制：大司马、左右前后将军、侍中、散骑诸吏为中朝，丞相以下至六百石为外朝。唐皇城之北南三门曰承天，元正、冬至受万国之朝贡，则御焉，盖古之外朝也。其北曰太极门，其西曰太极殿，朔、望则坐而视朝，盖古之正朝也。又北曰两仪殿，常日听朝而视事，盖古之内朝也。宋时常朝则文德殿，五日一起居则垂拱殿，正旦、冬至、圣节称贺则大庆殿，赐宴则紫宸殿或集英殿，试进士则崇政殿。侍从以下，五日一员上殿，谓之轮对，则必入陈时政利害。内殿引见，亦或赐坐，或免穿靴，盖亦有三朝之遗意焉。盖天有三垣，天子象之。正朝，象太极也；外朝，象天市也；内朝，象紫微也。自古然矣。
国朝圣节、冬至、正旦大朝则会奉天殿，即古之正朝也。常日则奉天门，即古之外朝也。而内朝独缺。然非缺也，华盖、谨身、武英等殿，岂非内朝之遗制乎？洪武中如宋濂、刘基，永乐以来如杨士奇、杨荣等，日侍左右，大臣蹇义、夏元吉等，常奏对便殿。于斯时也，岂有壅隔之患哉？今内朝未复，临御常朝之后，人臣无复进见，三殿高閟，鲜或窥焉。故上下之情，壅而不通；天下之弊，由是而积。孝宗晚年，深感有慨于斯，屡召大臣于便殿，讲论天下事。方将有为，而民之无禄，不及睹至治之美，天下至今以为恨矣。
惟陛下远法圣祖，近法孝宗，尽铲近世壅隔之弊。常朝之外，即文华、武英二殿，仿古内朝之意，大臣三日或五日一次起居，侍从、台谏各一员上殿轮对；诸司有事咨决，上据所见决之，有难决者，与大臣面议之；不时引见群臣，凡谢恩辞见之类，皆得上殿陈奏。虚心而问之，和颜色而道之，如此，人人得以自尽。陛下虽身居九重，而天下之事灿然毕陈于前。外朝所以正上下之分，内朝所以通远近之情。如此，岂有近时壅隔之弊哉？唐、虞之时，明目达聪，嘉言罔伏，野无遗贤，亦不过是而已。
六十三初度君谦以词为寿和之 其三 驻马听
作者：王鏊
朝代：明

镇日逍遥。过去韶华不可招。幸有还丹大药，绝胜盐梅金鼎和调。百年过半总劳劳。奔名逐利何时了。慨彼时豪。东门黄犬，徒增烦恼。
六十三初度君谦以词为寿和之 其二 皂罗袍
作者：王鏊
朝代：明

且作山中宰相，依然玉带蟒绣为袍。扁舟范蠡去迢迢。五湖烟景无人要。金庭玉柱，傲彼伊皋。清风明月，卑他管萧。洞天福地谁曾到。
六十初度自寿四首 其一 浪淘沙
作者：王鏊
朝代：明

今日是生时。满座亲知。都来上寿把金卮。百岁人生今过半，好共开眉。玉带挂花枝。醉墨淋漓。世间名利不关伊。况复功成名遂了，不乐何为。
忠节祠
作者：王鏊
朝代：明

真人起，元运隳。滇南由蘖，鸱张何为。武臣请师殄勿遗，皇仁如天兼覆之。曰汝云，蘖且平，汝能与朕为陆生。一使功贤十万兵。滇蘖猘，图反噬，劫我使臣改椎结。使臣指心向天誓，头可斫，臂可断，服不可异。中郎旄，侍中血，前有忠文后忠节。滇南澶漫双像设，千秋万古，庙食不歇。
怀恃卷为归仁赋
作者：王鏊
朝代：明

人皆有母而我独无，嗟我之生曾不如彼慈乌。慈乌有母能反哺，我养不逮独饮泣以踌躇。人皆有子而母独亡，嗟母之生曾不如彼空桑。空桑有子能返顾，母年不待独饮泣以彷徨。
怀泉
作者：王鏊
朝代：明

泉之流兮汤汤，我之怀矣与泉偕逝而无忘。泉之鸣兮泠泠，我之怀矣与泉偕滴而无声。山下出泉兮于彼幽谷，我种我橘兮于山之麓。泉橘相依兮其阴日繁以沃。橘之香兮泉之冽，病者饮之兮浣彼肝肺。泉之甘兮橘之香，病者饮之兮荡彼胃肠。疫疠消亡兮神明内融，济人利物兮前人之功。吾虽不及前之人兮，心与前人之心同。我愿橘香兮不绝，泉兮不竭。我心亦然，前与兹泉终古而不歇。
户部正郎无锡钱世恩乞归养母作楼曰受日予为赋诗
作者：王鏊
朝代：明

日兮日兮，咸池自出。稽首向日兮，其出迟迟。愿羲与和兮，无驶其驰。日兮日兮，虞渊自没。稽首向日兮，其没舒舒。愿羲与和兮，无疾其驱。日之迟迟兮，为我亲以常好。日之舒舒兮，愿吾亲以难老。
海塘谣
作者：王鏊
朝代：明

田于何所，靳公之塘。公今何在，我田我耕。昔公未来，潮齧我堤。浩浩洪流，浸我稻畦。公之来兮志何壮，稽天之浸身以障。楗以木，填以壤，隐然长虹横海上。潮安流，田有秋，温人饱饭卧且收。靳公靳公胡不留。稽山摧，潮水歇，靳公之名乃可灭。
秉之六十初度
作者：王鏊
朝代：明

昔我与子兮弟南兄北，看云望月兮思其有极。每怀一晤语兮路远而不得。兹余乞告来归兮子亦辞此郡章，大衾与长枕兮日夕聚此一堂。胡为乎限一衣带之水兮欲济而无梁，一年不十会兮怅中心以皇皇。喜献岁之发春兮将上元节，闹花灯高烧兮弦管噭噪。嗟耳顺之华年兮亦人生之难到。子春秋逴逴以日高，余岂能乎无眊。羌世上之浮名兮曾不可以与谋，彼器溢而餗覆兮乐曾不免乎忧。谋人国而不善兮宁颠蹶之愆尤，进阳阿之妙舞兮发南国之新讴。歌舞洋洋而迭进兮曾不知岁月之遒，年年岁岁乐复乐兮与子同寿乎千秋。
贞甫大参立二石于庭邀予赋之二首 其一 垂云
作者：王鏊
朝代：明

有峰巍然，嵑？连蜷。苍翠著人，霭如县云。始孰为之，殆二气之絪缊。絪缊来兮知几年，至今瑞气仍油然。雾非雾，烟非烟。莫教一日忽飞去，散在人间作霖雨。
贞甫大参立二石于庭邀予赋之二首 其二 漏雪
作者：王鏊
朝代：明

有巍一峰，屼峍嵌空。晶光眩日，瑩若立雪。始孰为之，殆元气之融结。融结来兮知几时，至今雪色犹缡褷。烁不化，涅不缁。莫教一日俄腾骞，散在人间作有年。
贞甫大参立二石于庭邀予赋之二首·垂云
作者：王鏊
朝代：明

有峰巍然，嵑？连蜷。苍翠著人，霭如县云。始孰为之，殆二气之絪缊。絪缊来兮知几年，至今瑞气仍油然。雾非雾，烟非烟。莫教一日忽飞去，散在人间作霖雨。有巍一峰，屼峍嵌空。晶光眩日，瑩若立雪。始孰为之，殆元气之融结。融结来兮知几时，至今雪色犹缡褷。烁不化，涅不缁。莫教一日俄腾骞，散在人间作有年。
乐府十二首（嘉靖丙寅作） 其十 更极
作者：皇甫汸
朝代：明

三殿灾，双阙燎。天子避寝，厌胜以祷。朝右个，御西清。玉食有减，金悬无声。谁其梓慎窥大庭，流乌化雀将焉征。除旧布新承天意，司空饬材俾壮丽。宅中建极，钦哉从事。
乐府十二首（嘉靖丙寅作） 其四 宬皇史
作者：皇甫汸
朝代：明

宬皇史，函帝籍。金为匮，石为室。签汇绨缃部甲乙。迩文华，充武库。简鸿儒，雠豕误，于万斯年守之锢。
拟古远离别
作者：石宝
朝代：明

风飘飘，雨萧萧。落木下，寒蝉号。长相思，绿满枝。东流波，无尽时。送君长安道，伤心对秋草。祗道蚕时归，而今桑已老。君真弃妾妾怜君，暮暮朝朝作雨云。随风忽上君衣袖，莫道无声君不闻。
暮夜金
作者：石宝
朝代：明

暮夜金，光陆离。故人心，君不知。金经百炼不爽毫与釐，故人之心良似之。还君金，君往矣。但愿君为清白吏，绝胜千金报知己。
灌木词
作者：石宝
朝代：明

灌木萋萋兮露既濡，草抽萌兮杨垂须。岵不可陟兮屺不可踰，白日皎皎兮下丘墟。神飞越兮道阻迂，仰归云兮不能俱。园有桑兮巷亦有车，嗟祀事兮弗驰弗驱。陨涕泪兮庭之隅，金章赤绂兮徒华吾躯。
送马汝砺
作者：石宝
朝代：明

山隐隐兮蛾眉，草蒙茸兮绿发。送君去兮南浦，君之情兮北阙。曰有罪兮薰天，宜祝融兮鬼罚。念莫扑兮燎原，悔厝薪兮直突。孰解网兮纵予，悬明照兮日月。牛刀用兮鸡豚，宛驹变兮衔橛。日窅窅兮飞鸿，秋萧萧兮纵鹘。庐江兮悠悠，黄堂兮突兀。此判兮不改，臣力兮当竭。延北望兮瀛洲，俨瞻云兮拥笏。君恩兮碎首，父诫兮铭骨。身则远兮心迩，孰朝宁兮岩窟。
首阳薇
作者：石宝
朝代：明

朝采薇，露未晞。夕采薇，风凄凄。岐山东来墨为缞，大白小白悬两旗。食周之粟不如蕨与薇。蕨薇虽不饱，应是商山草。
邴原泣学
作者：礼赞
朝代：明

邴原少孤，数岁时，过书舍而泣。师曰：“童子何泣？”原曰：“孤者易伤，贫者易感。夫书者，凡得学者，有亲也。一则愿其不孤，二则羡其得学，中心伤感，故泣耳。”师恻然曰：“欲书可耳！”原曰：“无钱资。”师曰：“童子苟有志，吾徒相教，不求资也。”于是遂就书。一冬之间，诵《孝经》《论语》。
九悯九首
作者：祝允明
朝代：明

溪毛圃芽鲜芳殊。吴侬恒食饶嘉蔬。今年大馑百年无。百年无，柰空肠。龁野草，同牛羊。大麦青青四尺长。大水过头一尺强。安得不托与餦餭。无餦餭，且自可。秧不成，苦杀我。四月洚水麦不秋。五月插秧水不收。良田万顷尽洪流。尽洪流，大无禾。民皆死，如国何。栋挠室摧墉善崩。沈灶产蛙不得烹。康衢笫席通流平。通流平，慕鸱鸮。望伯禹，怀有巢。饥亡溺亡十亡五。载降之疫亡亡数。谁生厉阶令帝怒。令帝怒，半为鬼。厉阶人，安富贵。有田莫买只卖屋。况有筐箱与巾服。妻乎子乎牵出鬻。牵出鬻，汝不肯。推沟渎，竟死等。旧乞无几新乞多。吾食不续欲分何。汝不吾分越夺那。越夺那，乞化偷。孱则丐，狠则楼。旧田不粒犹征逋。新田为渊租未除。农来为兵强执殳。强执殳，绝钱镈。国无农，其何国。官囷旷空抽民米。富人削瘠贫人死。嗟嗟土牧亦劳只。亦劳只，荒政难。吊吾民，嗟吾官。
九悯九首·其一
作者：祝允明
朝代：明

溪毛圃芽鲜芳殊。吴侬恒食饶嘉蔬。今年大馑百年无。百年无，柰空肠。龁野草，同牛羊。
九悯九首·其七
作者：祝允明
朝代：明

旧乞无几新乞多。吾食不续欲分何。汝不吾分越夺那。越夺那，乞化偷。孱则丐，狠则楼。
九悯九首·其三
作者：祝允明
朝代：明

四月洚水麦不秋。五月插秧水不收。良田万顷尽洪流。尽洪流，大无禾。民皆死，如国何。
九悯九首·其九
作者：祝允明
朝代：明

官囷旷空抽民米。富人削瘠贫人死。嗟嗟土牧亦劳只。亦劳只，荒政难。吊吾民，嗟吾官。
九悯九首·其二
作者：祝允明
朝代：明

大麦青青四尺长。大水过头一尺强。安得不托与餦餭。无餦餭，且自可。秧不成，苦杀我。
九悯九首·其五
作者：祝允明
朝代：明

饥亡溺亡十亡五。载降之疫亡亡数。谁生厉阶令帝怒。令帝怒，半为鬼。厉阶人，安富贵。
九悯九首·其八
作者：祝允明
朝代：明

旧田不粒犹征逋。新田为渊租未除。农来为兵强执殳。强执殳，绝钱镈。国无农，其何国。
九悯九首·其六
作者：祝允明
朝代：明

有田莫买只卖屋。况有筐箱与巾服。妻乎子乎牵出鬻。牵出鬻，汝不肯。推沟渎，竟死等。
九悯九首·其四
作者：祝允明
朝代：明

栋挠室摧墉善崩。沈灶产蛙不得烹。康衢笫席通流平。通流平，慕鸱鸮。望伯禹，怀有巢。
水诗
作者：祝允明
朝代：明

雨漫天兮天不得见。水漫地兮地不得践。烝人不粒兮桑田变。神仙老死佛入灭，伯禹乘龙，仲尼乘筏。出八极兮睨洚淫而不即。公无渡河兮公既没。妇逐狂夫，与子偕溺。青山推，鳌足断，蛟蛇腾拿，万物错乱。厥初天一兮生水，其载与天地兮为终始。
金兰操二首
作者：祝允明
朝代：明

金兰之猗猗兮。写我心以贻兮。聊与子同归兮。两公闲闲兮。贻我金兰兮。金兰也且，闲闲也且。
雉子班
作者：祝允明
朝代：明

雉子班，何牡不顾女，来语啄班班。吾不如绞颈谷中。班班何，班班何。
芝颂
作者：程敏政
朝代：明

有翼者丘，在国之隅。有屹者碑，在墓之衢。孰藏于斯，山回川抱。曰定兴王，维国元老。繄定兴王，维国虎臣。不世之功，视彼交人。维交有州，故中国地。孰遣弗庭，而自为异。王往征之，如鹰之扬。殄贼于荒，脱人于汤。还定招来，乃郡乃邑。告功庙社，礼绝班级。功既往矣，而弗及详。家乘无徵，闻者孔伤。济济嗣公，今天子傅。爰访爰蒐，得上功簿。如获拱璧，如还大弓。奉告于祠，天相予衷。乃属钜公，爰辑爰次。大书特书，神畀予志。乃刻贞珉，金薤青瑶。远映宸奎，上逼璇霄。松柏丸丸，奰？矗矗。蛟螭蜿蜿，后土骇肃。碑既树矣，忽炳其灵。有芝来生，一本九茎。数协阳爻，状若云朵。孰幻之根，孰名之蓏。其色正黄，毓秀中央。其本紫兮，载扬其芳。守者走告，观者如堵。谓此奇祥，匪今斯古。维王之功，愈远而明。维公之孝，弥久而贞。芝生于房，于汉中叶。祝国之釐，明明载牒。芝见于庭，有晋世臣。兆家之昌，孙子振振。维王之功，震于南土。与国咸休，盟在册府。维王之后，世显中朝。如石如玄，横玉珥貂。享祠巍巍，王在中寝。公子是承，有苾其饮。俎豆煌煌，王降于堂。公孙是将，维食之香。天显相王，河间之胄。维本之固，而末之茂。天显相王，三冈之阡。剑舄之传，维吉之延。史臣作诗，以颂厥美。一章之荣，百世之纪。
野哭
作者：程敏政
朝代：明

野哭者谁，子伊氏维。顾弗安于，寝言思其。父言升其，堂言抚其。床音容无，方乃筑室。于场匪言，斯扬维以。永伤维草，萋萋维木。繄繄于今，三年而身。之痗兮而，志弗馁兮。日往于田，号泣于天。有鸟有？，亦子是怜。维孝思则，然孰吴之。区而有斯，士孰顾之。宗而有斯，子维士子。兮家之纪，兮里之砥。兮维士子，兮亦孔之。名维有司，之称维帝。
雪崖操二章
作者：程敏政
朝代：明

维雪皓皓，言积其崖。匪伊梅兮，孰鬯予怀。乃赓载歌，其音孔嘉。岁寒有盟，愿与之偕。维崖嵚嵚，言冱其雪。匪伊梅兮，孰□岩穴。载传之图，其色孔洁。有盟岁寒，我心则说。
送詹观归省
作者：程通
朝代：明

岁聿云暮，雨雪霏霏，君辞璧水将焉归。片帆缥缈过龙江，龙江勿游荡，重闱倚门望。岁聿云暮，雨雪载涂，君辞璧水将焉徂。片帆缥缈过柬吴，东吴勿盘桓，急归为问安。岁聿云暮，雨雪其雱，君辞璧水归故乡。片帆缥缈谷溪傍，溪傍冻不流，行人此停舟。
送詹观归省·其一
作者：程通
朝代：明

岁聿云暮，雨雪霏霏，君辞璧水将焉归。片帆缥缈过龙江，龙江勿游荡，重闱倚门望。
送詹观归省·其三
作者：程通
朝代：明

岁聿云暮，雨雪其雱，君辞璧水归故乡。片帆缥缈谷溪傍，溪傍冻不流，行人此停舟。
送詹观归省·其二
作者：程通
朝代：明

岁聿云暮，雨雪载涂，君辞璧水将焉徂。片帆缥缈过柬吴，东吴勿盘桓，急归为问安。
望鲁
作者：童冀
朝代：明

我家西江，言望东鲁。云山邈悠，道脩且阻。睇白云兮天末，憺秋风兮延伫。西江兮幽幽，跂洙泗兮道阻且修。爱而弗见兮，我心悠悠。道在天地兮，何所非鲁。理会吾心兮，靡间今古。我心之存兮，繄道之所。
琴操五首 其一 西山
作者：童冀
朝代：明

天莽莽兮日曛。复幽幽兮曀云。欲吁天兮不吾闻。谓商暴兮吾君。谓姬仁兮吾为之臣。采西山兮蕨薇。聊以禦兮朝饥。唐虞世远兮吾安归。
琴操五首 其二 荆山
作者：童冀
朝代：明

荆山兮日曛。款予璞兮君门。世玉石兮罔分。皇览以余为谩，足再刖兮心不惩。予玉诚珉兮君之明。痛泣血兮山阿。君不闻兮奈何。君不闻兮矢心不移。石之腐兮君我知。
琴操五首 其五 闵兰
作者：童冀
朝代：明

兰生兮湑湑。敛厥华兮混萧艾而群。处世罔余知兮繄其所。孰植于门兮芳以贾。患蹇捋锄兮曷返质乎空山。视世奚悲兮嗟嗟乎尔兰。
琴操五首 其四 禾山
作者：童冀
朝代：明

我昔家兮禾山之阳。今我曷为钓于兰江。禾山之下，有黍有稌。我田我渔，我室我宇。自我不见，三载于兹。江水东流，悠悠我思。
琴操五首·西山
作者：童冀
朝代：明

天莽莽兮日曛。复幽幽兮曀云。欲吁天兮不吾闻。谓商暴兮吾君。谓姬仁兮吾为之臣。采西山兮蕨薇。聊以禦兮朝饥。唐虞世远兮吾安归。荆山兮日曛。款予璞兮君门。世玉石兮罔分。皇览以余为谩，足再刖兮心不惩。予玉诚珉兮君之明。痛泣血兮山阿。君不闻兮奈何。君不闻兮矢心不移。石之腐兮君我知。越山兮峨峨。越之水兮曾波。父不见兮奈何。父不见兮泣于昊天。天不闻兮予生可捐。江之深兮深可测。天有知兮父可得。父可得兮予悲释。我昔家兮禾山之阳。今我曷为钓于兰江。禾山之下，有黍有稌。我田我渔，我室我宇。自我不见，三载于兹。江水东流，悠悠我思。兰生兮湑湑。敛厥华兮混萧艾而群。处世罔余知兮繄其所。孰植于门兮芳以贾。患蹇捋锄兮曷返质乎空山。视世奚悲兮嗟嗟乎尔兰。
五杂组
作者：童轩
朝代：明

五杂组，蜀锦裳。往复还江上航，不得已为文章。五杂组，鸾凤衾。往复还水中禽，不得已思山林。五杂组，刺绣巾。往复还道上人，不得已伤麒麟。
五杂组·其一
作者：童轩
朝代：明

五杂组，蜀锦裳。往复还江上航，不得已为文章。
五杂组·其三
作者：童轩
朝代：明

五杂组，刺绣巾。往复还道上人，不得已伤麒麟。
五杂组·其二
作者：童轩
朝代：明

五杂组，鸾凤衾。往复还水中禽，不得已思山林。
味道斋为秀才程愈赋
作者：童轩
朝代：明

道之旨，大羹玄醴。君子味之，浑然斯理。道之腴，熊掌及鱼。君子味之，渊乎其微。于皇天命，一诚不已。文王大圣，不显于己。圣也希天，贤其希圣。动静或愆，为道之病。君子味之，是谓自持。朝斯夕斯，道岂远而。
戒舟辞
作者：童轩
朝代：明

维水兮漫漫。维石兮团团。洑流兮惊湍。舟行兮苦难。胶予楫兮上下，捩予舵兮回盘。奔长年兮号舵师，脱性命兮斯须。念垂堂兮有戒，幸去险兮即夷。
拟愁阳春赋
作者：童轩
朝代：明

东风来归，见碧草之萋迷。渺风光兮千里，荡春情兮愁予，飘扬兮游丝。鲜新兮芳枝。何燕莺之差池。睍睆以相逐兮似亦媚此晴晖。汉之曲兮湘之南。佩兰茝兮采蘅蘼。水粼粼以东注，日皛皛而西驰。繄盛年之难再，乃一感于佳期。望夫君兮天一涯。川无梁兮陆无车。心摇摇兮欲醉，首矫矫兮重回。我思君兮君不知。年衰飒兮路岖崎。目飞花兮如送，拾芳草兮若遗。阳春兮予不知。其为欢乐兮为伤悲。安得生彼双翼而奋飞兮，凌风远堕于君怀。
松泉辞一首送陶厚归金川隐居
作者：童轩
朝代：明

西风惊秋纷落叶于晴川。感物叙之易变，念游子而未还。胡扰扰以迷形役，徒俯仰于百年。繄乡关之安在，怀旧隐于松泉。尔其命驾晨征，仆夫在门。望青山兮千里，愁芳草兮吟魂。溯轻风兮舟飏，澹斜日兮江云。睇遥遥以前路，心孑孑而悬旌。倏家林之在目，俨桑梓之犹存。于是杖策来归，柴荆启扉。僮仆嘻嘻，稚子牵衣。叹误罹于尘网，迫衰朽而何之。幸松泉以无恙，期投老而支离。若乃有绿盈庭，有酒新酾。或席阴以箕踞，或临流而赋诗。已矣乎富贵非吾愿，功名不可期。慕赤松而长往，缔泉石以为知。浩歌白云乡，徘徊芳草涯。胡为乎，荣辱之相缪。逐膻腴于末路，钓声利于颓流。涂实迷而未远，事既往而奚尤。怀古人而不可见，伤病俗之难瘳。招白云以怡悦，请息交以绝游。匪怀珍以为洁，惧突梯而吾羞。侣空山之猿鹤，脱尘溷之蜉蝣。念田园之未芜，顾琴瑟之尚留。聊优游以卒岁，时偃仰以消忧。为逸民于斯世，乐夫天命复何求。
秋风辞思松云陶先生作
作者：童轩
朝代：明

秋风萧萧兮雁南归。草木摇落兮夕露沾衣。明月皎皎兮照我帷。蟋蟀在壁兮吟声悲。蹇予山中之人兮猿狖与居。怅独处此兮情莫能娱。怀佳人兮路修阻而莫随。涉川无梁兮登山无车。岁冉冉其逾迈兮曷云能来。回念昔者之欢会兮今焉别离。爱而不见兮使我踌躇。
艾而张
作者：童轩
朝代：明

维网有纲，载张其日。设彼中林，以罗以？。蕞尔燕雀，亦既来止。莫黑匪乌，亦既离止。有鸟有鸟，其名曰凰。其仪煌煌，文明之祥。周旋以适，九仞其翼。于观于游，而不来集。张而获之，我心则怿。
风木悲乌二操为李景旸侍御作 其一 风木操
作者：童轩
朝代：明

惟木兮在阿，凄风兮孔多。风无宁日兮木无宁柯。念儿有身兮乃父母之枝。儿思终养兮父不待儿。顾瞻斯木兮儿心则悲。
风木悲乌二操为李景旸侍御作 其二 悲乌操
作者：童轩
朝代：明

惟乌兮在屋，月黑兮风凄以促。哑哑哺母兮报母之育。顾儿有身兮实母之雏。儿思返哺兮儿母已殂。岂儿有心兮曾不如乌。
风木悲乌二操为李景旸侍御作·风木操
作者：童轩
朝代：明

惟木兮在阿，凄风兮孔多。风无宁日兮木无宁柯。念儿有身兮乃父母之枝。儿思终养兮父不待儿。顾瞻斯木兮儿心则悲。惟乌兮在屋，月黑兮风凄以促。哑哑哺母兮报母之育。顾儿有身兮实母之雏。儿思返哺兮儿母已殂。岂儿有心兮曾不如乌。
南山谣赠陈大尹考绩还寿昌
作者：符锡
朝代：明

南山有池，溉田山下须用机。何如陈侯泽，膏雨徐徐民不知。南山有龙，岁旱必祷而潜通。何如陈侯泽，甘澍随车年载丰。佃丰兮，时和。五谷穰穰兮，被山阿。我不侯违兮，侯如我何。吁嗟侯兮，惠我实深。陟明而去兮，谁嗣侯音。上帝悯遗兮，侯假复临。侯不可假兮，蔽芾棠阴。
戏柬两涯四言二章
作者：符锡
朝代：明

我怀良友，寔惟我知。一日不见，引领望之。望之伊何，子曷也过。曷也过，予谁与歌。予不予过，我寔望子。岁事峥嵘，日之及矣。惟予有心，予不可语。不可语，斯亦已耳。
有客四章章十句戏呈蒋三府
作者：符锡
朝代：明

有客有客，在河之中。杲日其炎，零雨其濛。奚不过我，适焉从容。日之夕矣，命驾而东。此而不达，何以云通。有客有客，在河之洲。室是远而，一日三秋。奚不我过，适焉优游。日之夕矣，言返其舟。此而不乐，与吏为仇。仇不可执，乐不可穷。駪駪征夫，夙夜在公。民之劳矣，不适何奁。有酒沽我，言恊其恭。有虚其左，赵子来同。有嘉赵子，蒋侯之畴。匪利之贪，匪名之求。祝以匏越，利以名□。人亦劳止，胡不尔休。不腆余德，维二子之羞。
临高台
作者：纪坤
朝代：明

临高台，见四郊。凸者垒，凹者壕。白者骨，青者蒿。窜者燕雀，搏者鸮。仓黄迸散方嗷嗷，惜哉远不闻其号。
朱鹭
作者：纪坤
朝代：明

大旆扬，鼓声起，朱鹭翩翩翔不止。矢石交，鼓声死，朱鹭曲蜷缩其尾。咄咄朱鹭吾何责，尔尔之技止于此。
赞邑司训黄南谷像
作者：练子宁
朝代：明

？之名儒，邑之司训。大道远探，木铎宏振。所存者恕，用罔弗臧。所积者善，后宜益昌。
拟读曲歌七首·其三
作者：罗万杰
朝代：明

啮郎臂，欢莫嗔，侬骄侬憨未解事。
舟过南康遥望匡庐诸山歌
作者：罗万杰
朝代：明

客心渺兮夷犹，迟落日兮扁舟。临长江兮极目，抚迟景兮淹留。薰风徐至，疏雨乍收。山光凝翠，云色含秋。伴众鸟兮孤渚，俯夕阳兮中流。波婉转兮汎汎，帆容与兮悠悠。怅离魂兮飘飖，更低徊而增忧。望匡庐之恍惚，欲往从以末由。
冷庵岁寒幽趣图
作者：罗伦
朝代：明

君心虚，君节刚。君性直，君色苍。可深山，可岩廊。可春阳，可秋霜。此君所以为三友之一，流万世之芳。
存德堂为西溪何纯赋并引
作者：罗伦
朝代：明

於维见山，赫赫武功。不显其忠，武岗攸同。允文太虚，沧洲维则。炳文之德，昭我南国。见山之族，太虚之孙。缵戎列祖，积德弥敦。式我后昆。诗不有言，德輶如毛。民鲜克举之，维何氏世举之。谁其风之，作颂媲之。维彝正甫与之。
竹溪歌为南雄陈壁先考赋
作者：罗伦
朝代：明

大庾岭头，梅花所出。气压罗浮，名动月窟。颍川遗老，冰雪风骨。呜呼梅花，花中之儒，先天下之春，胡为不友而友此君。此君虚直，是此老之心术。此君标格，是此老之精神。婆娑鸾凤影，变化蛟龙身。睿圣与齐德，俗士不敢亲。翠云一万丈，白日摇苍旻。苍雪洒六合，祝融回朱轮。姑射仙人冷偷眼，广平学士冰生唇。晋七贤、唐六逸，一年三百六十日，日日来倾三百杯。脱帽露顶此君侧，玉山自倒非人推。竹溪处士今何在，半夜还骑綵凤回。
送余国信归铅山
作者：罗玘
朝代：明

满腹书，眼壁塞。万里途，眼生翼。眼壁塞，陆沉翁，眼生翼，龙断客。陆沉夜漫漫，龙断身役役。忽然弃掷聚萤囊，掉手不揖二千石。瀛洲仙客上朝元，坐我楼船三百尺。船高不知，风不知波。钱塘江，不为江，滹沱河，不为河。长江浊河乃一歌，河飞凫雁江惊鼍。壮游如有神，勇去疑有魔。迟日下化国，飘风飏卷阿。鹿鸣声呦呦，雄藩礼为罗。我徯子至其无他。
题钟馗四首
作者：罗玘
朝代：明

前有枕，前有枕，乃是石，可寝巾簪。一任？■，何如少饮。桥有窍，桥有窍，驴不过，？要推尻。曳耳多时，到得鬼笑。鬼作仆，鬼作仆，肩头上，琴剑书簏。问主人何处，乘牛入空谷。乘白鹿，乘白鹿，鬼牵缰，凌兢局鞠。过松林数步，一片云山绿。
题钟馗四首·其一
作者：罗玘
朝代：明

前有枕，前有枕，乃是石，可寝巾簪。一任？■，何如少饮。
题钟馗四首·其三
作者：罗玘
朝代：明

鬼作仆，鬼作仆，肩头上，琴剑书簏。问主人何处，乘牛入空谷。
题钟馗四首·其二
作者：罗玘
朝代：明

桥有窍，桥有窍，驴不过，？要推尻。曳耳多时，到得鬼笑。
题钟馗四首·其四
作者：罗玘
朝代：明

乘白鹿，乘白鹿，鬼牵缰，凌兢局鞠。过松林数步，一片云山绿。
巫山高
作者：罗颀
朝代：明

巫山高，犹可陟。江之永，限南国。我欲西游，谁为泛舟？我陆无舆，我行安休？翩翩悠悠。郁郁阳台，霭霭朝云。有所思，思美人。美人不可见，猿狖今为群。猿狖隐尔形，鸣声还独闻。黯山谷，惨晨昏。泫予泪，盈衣巾。嗟彼嗷嗷愁杀人。
思悲翁
作者：罗颀
朝代：明

思悲翁，在彼西山，我心悹。谓我癙忧，孰可终？楸梧郁郁，松柏依依。翁归曷之？所莫知。凤鸟不至枭于飞，昕不旦出目无辉。已焉哉！陆行舟，水行车，复何归祸夫腾骧？雅人微我思也，悯先人云胡亡，哀我生遘二丧。呜呼！苍天曷有常？悲夫！
艾而张
作者：罗颀
朝代：明

艾而张罗，鹰鹯罔过。
但我欲致云间鸿，奈尔群雀啾啾何。
鸿之飞，极天池。
掩浮云，罔施。
畴能顿天纲，恢地网，鸿飞冥冥逝将往。
艾而张
作者：罗颀
朝代：明

艾而张罗，鹰鹯罔过。但我欲致云间鸿，奈尔群雀啾啾何。鸿之飞，极天池。掩浮云，？罔施。畴能顿天纲，恢地网，鸿飞冥冥逝将往。
芳树
作者：罗颀
朝代：明

芳树，曷以花自贼？树何贵？贵有质桂之香靡嘉实。桃以妍，根则蚀。柳以枝攀，桑以叶摘。俱不如松与柏，挺孤直。物性固不同，芳菲谅何益。
吊望诸君墓
作者：胡俨
朝代：明

税余驾兮盐沟，见崔嵬兮高丘。招遗老兮问讯，曰夫子兮宅兹幽。方金台兮筑宫，贤彬彬兮来同。何夫子兮好修，亦驱驰兮向风。振长策兮高举，下齐城兮建瓴水。时不可兮淹留，忽中道兮易轨。謇遑遑兮宵征，顾交绝兮不出恶声。俾反戈兮相噬，心不忍兮辞诚。孤子吟兮抆泪，放子逐兮离忧。自古兮如斯，嗟夫子兮抑又何尤。春草兮烟浮，野苍苍兮云稠。吊夫子兮虽功美之不就，亦墓在良乡垂誉兮千秋。
四时吟三五七言
作者：胡俨
朝代：明

春禽鸣，春雨晴。门外落花急，池边芳草生。故人高阁谁相待，童子小车空复情。白苎轻，纨扇清。抱疾同玄晏，传经非伏生。绿阴满径红尘外，独自微吟独自行。高云凉，清露瀼。秋声生远树，月色满虚堂。宾鸿叫过沧洲去，绿绮陈来曲已忘。枫叶干，菊枝残。山林已摇落，霜露不胜寒。东风传得春消息，一树梅花雪里看。
四时吟三五七言·其一
作者：胡俨
朝代：明

春禽鸣，春雨晴。门外落花急，池边芳草生。故人高阁谁相待，童子小车空复情。
四时吟三五七言·其三
作者：胡俨
朝代：明

高云凉，清露瀼。秋声生远树，月色满虚堂。宾鸿叫过沧洲去，绿绮陈来曲已忘。
四时吟三五七言·其二
作者：胡俨
朝代：明

白苎轻，纨扇清。抱疾同玄晏，传经非伏生。绿阴满径红尘外，独自微吟独自行。
四时吟三五七言·其四
作者：胡俨
朝代：明

枫叶干，菊枝残。山林已摇落，霜露不胜寒。东风传得春消息，一树梅花雪里看。
妾薄命
作者：胡俨
朝代：明

妾薄命，听妾歌。夫婿轻别离，妾心当奈何。山有虎豹，水有蛟螭。川涂邈悠，曷云能来。朔风吹衣，雨雪霏霏。洞房憭栗，神凄色衰。吁嗟乎，妾虽改兮，妾心不移。
拟招
作者：胡俨
朝代：明

山苍苍兮嶙峋，木薆薆兮山春。药房兮蕙櫋，谷幽幽兮水粼粼。草芳兮兰馨，泉流兮鸟鸣。君之归兮云缤缤其来迎。君不归兮使我心怦。山寂寂兮林幽，木黄落兮山秋。桂树团团兮枝相樛，猿夜鸣兮啾啾。有芝兮可茹，有粳兮盈畴。纫幽兰兮荫松柏，君归来兮乐琴书以夷犹。
望居庸
作者：胡俨
朝代：明

望军都兮穹窿。雄关峙兮居庸。苍翠兮蒙茸。纷苒苒兮凌风。城巍巍兮两山。临玉塞兮跨高寒。车辚辚兮结驷，风萧萧兮木叶殷。淙悬崖兮珊珊。恍鸣琴兮清弹。闻仙人兮昔降，遗玉枕兮不刊。召韩生兮肃之，乃顾余兮一粲。驾黄鹄兮高飞翔，薄层云兮入霄汉。皇风畅兮八极。荡胡尘兮灭熄。邀浮丘兮赋诗，歌四海兮宁一。
游蓟门
作者：胡俨
朝代：明

鸡喔喔兮扬翘，暾将出兮天宇高。烟冥冥兮既敛，芳菲菲兮承条。矫予游兮蓟门，睹佳气兮氤氲。纷扶疏兮轮囷，忽眇眇兮无垠。青帘兮绣箔，恍飞仙兮绰约。吹竹兮弹丝，扬清声兮入寥廓。倏回风兮度曲，披红芳兮骇绿。渺佳期兮浩荡，照绮罗兮华屋。鸟鸣兮交交，车辚辚兮驷骄，聊逍遥兮游遨。
登金台
作者：胡俨
朝代：明

登高丘兮骋望，耿余怀兮太息。昔人兮眇绵，嘅千古兮一日。彼七雄兮虎斗。肆游谈兮辐凑。捭阖兮纵横，嗟仁义兮莫救。列馆兮筑宫。有来兮充充。诒谋兮未远，哀望诸兮不终。苟士修兮信美。岂千金兮能致。戋戋兮贲丘，何衒玉兮求贳。曦亭亭兮野苍。风萧萧兮落木黄。鸟群飞兮争栖，鸿冥冥兮高翔。
秋风辞三阕
作者：胡俨
朝代：明

秋风兮浙沥，天宇高兮澄碧。爽鸠兮习武，蝉悲鸣兮向夕。云溶溶兮飞扬，月皦皦兮夜流光。繁星粲兮丽天，謇独处兮空堂。瞻紫垣兮望太微，心耿耿兮神驰。揽天河兮在户，露忽零兮沾我衣。秋风兮萧瑟，芙蓉华兮露白。雁雍雍兮南翔，蓬飘飘兮广陌。嗟素发兮垂领，视茫茫兮色凄凛。蟋蟀兮在宇，顾形单兮独影。桂树兮团团，谷幽幽兮云寒。山人兮独往，倚桂树兮盘桓。秋风兮萧条，木黄落兮山之椒。野阒寂兮林幽，豺登兽兮夜嗥。山中人兮独居，女萝衣兮冰雪肤。耿孤怀兮不寐，步明月兮踟躇。踟躇兮徙倚，流光驰兮岁云暮。烂若华兮纷敷，魂营营兮达曙。
秋风辞三阕·其一
作者：胡俨
朝代：明

秋风兮浙沥，天宇高兮澄碧。爽鸠兮习武，蝉悲鸣兮向夕。云溶溶兮飞扬，月皦皦兮夜流光。繁星粲兮丽天，謇独处兮空堂。瞻紫垣兮望太微，心耿耿兮神驰。揽天河兮在户，露忽零兮沾我衣。
秋风辞三阕·其三
作者：胡俨
朝代：明

秋风兮萧条，木黄落兮山之椒。野阒寂兮林幽，豺登兽兮夜嗥。山中人兮独居，女萝衣兮冰雪肤。耿孤怀兮不寐，步明月兮踟躇。踟躇兮徙倚，流光驰兮岁云暮。烂若华兮纷敷，魂营营兮达曙。
秋风辞三阕·其二
作者：胡俨
朝代：明

秋风兮萧瑟，芙蓉华兮露白。雁雍雍兮南翔，蓬飘飘兮广陌。嗟素发兮垂领，视茫茫兮色凄凛。蟋蟀兮在宇，顾形单兮独影。桂树兮团团，谷幽幽兮云寒。山人兮独往，倚桂树兮盘桓。
访石鼓
作者：胡俨
朝代：明

有石兮鼓形，质礧礧兮坚贞。始柔祇兮孕璞，实圆灵兮陨星。玉人兮追琢，刓方兮就规。越千祀兮不泯，羌神物兮司之。謇周道兮寝微，宣中兴兮奋发。天戈兮四挥，肆南征兮北伐。徐方兮载安，猃狁兮摧残。方召兮桓桓，暨补衮兮仲山。文谟兮武烈，流二雅兮咏歌。铿鍧兮炳耀，昭耿耿兮不磨。繄端拱兮法宫，四海聿兮来同。选徒兮行狩，吉日兮车攻。岐山巀兮苍苍，纷旗旐兮央央。？马兮既？，？弓兮斯张。儦儦兮速速，矢激兮？蜀。■■兮员员，君子来兮逌属。汧殹兮沔沔，鳗鲤游兮重渊。充庖兮登俎，？？兮絜鲜。麀鹿兮雉兔，左？趋兮右顾。君子兮逌乐，䟏䟏兮孔庶。？■兮既平，天子兮永宁。康驾兮申策，言还兮镐京。左右翼兮委蛇，联赤芾兮光陆离。臣籀兮再拜，瑑丹兮流滋。粲星斗兮错落，与云汉兮昭回。珊瑚晔兮腾彩，玉树春兮菲菲。环佩锵兮鸾凤飞，鼎鼐蔚兮蟠蛟螭。诞纪功兮刻石，亘终古兮无极。历岁华兮既远，半苔斑兮藓蚀。苍烟兮荆棘，雨淋漓兮日炙。野烧兮年年，亦何悲兮？画。既不偶兮弃损，复宛转兮流传。嗟以形兮见役，乃幸获乎天全。巍巍兮璧雍，鼓钟兮雍雍。庇广厦兮深覆，惟日觌兮圣容。甘从事兮击埽，宣人文兮无穷。
调笑词
作者：胡俨
朝代：明

明月。明月。今古几回圆缺。天风吹上云端。琼楼玉宇露寒。寒露。寒露。捣药谁怜顾兔。绿绮。绿绮。写得高山流水。海天烟雾漫漫。明月松风夜寒。寒夜。寒夜。鹤舞银河初下。精卫。精卫。沧海填来几岁。飞来飞去翩翩。但见洪涛碧烟。烟碧。烟碧。愁杀孤飞短翼。泥滑。泥滑。道上间关车辖。凄凄切切低飞。正是行人远归。归远。归远。只恐山头日晚。
调笑词·其一
作者：胡俨
朝代：明

明月。明月。今古几回圆缺。天风吹上云端。琼楼玉宇露寒。寒露。寒露。捣药谁怜顾兔。
调笑词·其三
作者：胡俨
朝代：明

精卫。精卫。沧海填来几岁。飞来飞去翩翩。但见洪涛碧烟。烟碧。烟碧。愁杀孤飞短翼。
调笑词·其二
作者：胡俨
朝代：明

绿绮。绿绮。写得高山流水。海天烟雾漫漫。明月松风夜寒。寒夜。寒夜。鹤舞银河初下。
调笑词·其四
作者：胡俨
朝代：明

泥滑。泥滑。道上间关车辖。凄凄切切低飞。正是行人远归。归远。归远。只恐山头日晚。
谒文丞相祠
作者：胡俨
朝代：明

大厦兮既颠，岂一木兮能全。惟夫子兮遑遑，冀不负兮所天。天茫茫兮曷讯，彼覆餗兮何心。志佗傺兮不白，泪浪浪兮盈襟。脱虎口兮危疑，羌中道兮失路。风尘兮？洞，心郁抑兮谁诉。乘桴兮浮海，波漫漫兮汪洋。渺灵修兮何许，云冥冥兮山苍苍。搴旗兮空坑，期王室兮再匡。忽豺虎兮充斥，嗟赤子兮流亡。朱崖兮景从，义旅兮奋张。何时运兮迫阨，肆披猖兮见絷。矢死兮弗渝，哀夷齐兮不食。拘囚兮累累，慷慨兮陈词。从容兮就义，日惨惨兮风悲。遗祠兮黉宫，俨肃肃兮令容。神逍遥兮八极，骖白螭兮驾青龙。流耿光兮天地，与造化兮焉穷。
过卢沟
作者：胡俨
朝代：明

洪流兮桑干。汨盘折兮潆湾。架石梁兮横波，濑浅浅兮激湍。白石兮齿齿，际平沙兮浩漫。揽余辔兮东驰，望天门兮九关。云飞飞兮来迎。水泠泠兮山青。回飙度兮远响生。木薆薆兮鸟鸣声。余欲讯兮九河。碣石峙兮嵯峨。渺沧海兮无极，恍凌风兮浩歌。
题兰二首
作者：胡俨
朝代：明

绿叶兮紫蕤，芳菲菲兮袭衣。恍临风兮纫佩，憺偃蹇兮忘归。幽兰兮谷中，芬独秀兮春风。援鸣琴兮搏拊，水泠泠兮山空。
题兰二首·其一
作者：胡俨
朝代：明

绿叶兮紫蕤，芳菲菲兮袭衣。恍临风兮纫佩，憺偃蹇兮忘归。
题兰二首·其二
作者：胡俨
朝代：明

幽兰兮谷中，芬独秀兮春风。援鸣琴兮搏拊，水泠泠兮山空。
将进酒三首·其三
作者：胡奎
朝代：明

将进酒，酒进君莫停。我有长歌君试听。地有酒泉，天有酒星。不持寸铁，直破愁城。将进酒，酒进君莫止。我有长歌君侧耳。白日西飞，沧波东逝。古来达人，皆止于此。将进酒，请君听我歌。我欲长绳繫白日，精卫填沧波。沧波不可填，白日不可繫，进酒当君莫辞醉。
履霜操
作者：胡奎
朝代：明

晨履霜兮，河之上。考不顾兮，儿见放。儿饥而寒兮，蓐食而荷衣。䜛口铄金兮，考胡不知。吁嗟命之穷兮，于河之湄。
自述
作者：胡居仁
朝代：明

终日观书，圣贤在目。终日言谈，不及利禄。若使荑稗不生，何愁五谷不熟。
凤笙曲
作者：胡应麟
朝代：明

红炉炽炭玉筦骄，谁其吹者王子乔，羽衣玉氅行逍遥。行逍遥，听仙乐，万桃花，两玄鹤。
前缓声歌
作者：胡应麟
朝代：明

缘木求鱼，譬彼入山采珠。意气虽勤，奈此道路殊。总角相亲，同室共居。君心有他，如隔里闾。身非草木根株。他人有心，忖度在余。欲见子都，乃值狂且。嗟他心之人，虫鸟之弗如。
平陵东
作者：胡应麟
朝代：明

平陵东，气郁葱。大雷电，天以风。启金縢，告元功。谁其辅者安汉公。安汉公，坐明堂。发天兵，下咸阳。讨贼盗，捕乱亡。贼盗乱亡，畴则使东郡，太守翟氏子不量。其力罔畏死，天兵桓桓孰敢当。所击者破禦者殃。烟尘扫荡清一方。颈系诸累俘未央。君不见翟义公，今日系。安汉公，明日帝。彼已之子甘若荠。天凤改元易汉制。白水真人从东来。昆阳百万成沙灰。坐倚斗柄临高台。胡不再开金縢谕九垓。胡不再开金縢谕九垓。
悲歌
作者：胡应麟
朝代：明

巫山之高，淮水汤汤。我欲东归，洛大河无梁。船道阻绝，登高以望故乡。故乡不可见，熊罴虎狼夹路而成行。狐兔失群，我与为侣。日暮途远，傍无旅舍，悒郁谁语。悲风动地，阴云四起。仰天悲歌，泪堕不能止。
拟大明铙歌曲十八首 其三 揽群雄
作者：胡应麟
朝代：明

揽群雄，盗如猬。大圣握符起淮汭，与神为谋蓄锋锐，提三尺剑驱海内。驱海内，揽群雄。真人出，天下同。四方六合咸景从，如风从虎云从龙。汛扫大漠如飞蓬，扶桑曈曈朝日红。驱海内，揽群雄。
拟大明铙歌曲十八首 其十二 大都走
作者：胡应麟
朝代：明

元都平，四海清。神鬼受职万方庭。列大藩，置神京。汛扫烽烟混一区寓，再造华夏开文明。
拟大明铙歌曲十八首 其十五 北征
作者：胡应麟
朝代：明

明受命，海宇一。前元馀属负固北庭保其宅。团结党类以俟我衅隙，为我子孙慝。皇帝遐思勿姑息。乃眷西顾以北征。桓桓大将，统兵亿万犁其庭。犁其庭，心胆落。单于遁，绝大漠。
拟大明铙歌曲十八首 其十八 受天命
作者：胡应麟
朝代：明

受天命，定四方。干戈偃，鈇钺藏。轶大武，驾成汤。媲轩辕，俪虞唐。扩地万里居中央。整齐万国开明堂。汉唐宋晋隋诸邦。絜功比德如蜩螗。万八千岁永无疆。
拟大明铙歌曲十八首 其四 克建业
作者：胡应麟
朝代：明

克建业，定皇畿。皇畿定，举义旗。天兵百万任所之。东吴南汉西蜀七闽六诏从风靡。天下大定一戎衣。
拟汉郊祀歌十九首 其八 天地
作者：胡应麟
朝代：明

维天维地，协尊并巨。嘏余一人，六合和豫。皇皇斋宫，穆与神通。臣邻景从，肃肃雍雍。报圜丘兮祀后土。千童罗列讴且舞。曳击笙镛鸣琳球。神如有知俨来游。大小诸秩，咸敬厥职。整齐服章，骏奔翼翼。群公秉德，毋怠毋忽。大君恭默，式于列辟。降天神兮下地祗。朱雀为驾苍龙旗。勾陈前导屏翳驰。长剑幼艾纷陆离。流商刻羽歌咸池。神飙击毂河宿移。箫韶九成凤来仪。皇人万寿登维祺。
拟汉郊祀歌十九首 其十一 天门
作者：胡应麟
朝代：明

天门开，辟九重。上帝居，百灵从。瑶为台，璇为室。枢紫贝，牖金碧。吐望舒，宅曜灵。建雷鼓，树霓旌。左苍龙，右白虎。守飞廉，卫玄武。灵光被，六合周。烛万景，洞九幽。励精诚，荐嘉藻。永如期，锡难老。灵烂烂兮载扬光。清飙激云下羽？。牵牛织女行七襄。蛾眉稚齿纷君堂。灵目成兮悦而康。合柷敔兮陈笙簧。天门呀然豁扶桑。双翼乘风朝紫皇。揖西王母携东方。食蟠桃实乘乘黄。周历八纮度九域。吐纳真精戏无极。
拟汉郊祀歌十九首·练时日
作者：胡应麟
朝代：明

练时日，候阴阳。郊圆丘，祀明堂。焄哉蒿，荐上帝。灵来思，思弗替。灵之驾，六飞龙。天门开，詄九重。灵之旟，翼神鱼。乘罡风，载行厨。灵之裳，曳三光。烂虹霓，象玄黄。灵之佩，建苍玉。锵太虚，答穷谷。灵之下，赴阊阖。洋洋如，走六合。灵之歆，稷用登。告特牲，报维馨。灵之留，驻苍虬。纷万舞，结绸缪。灵之往，遗肸蚃。俨若思，企馀想。奏咸池，舞韶箾。缤纷哉，灵之乐。臣八荒，驭九夷。岁千亿，灵之贻。帝临中央，以运四方。苞孕万汇，协和三光。厥服载黄，厥数载五。克配上帝，维我后土。皇皇后土，德周遍咸。百谷告成，大有斯年。青阳载临，万物敷荣。勾萌甲坼，惷动含灵。雷乃发声，云行雨施。大造之仁，品汇华滋。跂行喙息，繄以畴息。东皇太乙，莫匪尔德。朱明烨烨，品汇嘉悦。鲜洁齐均，以莫不达。祝融司造，薰风维时。皇人法天，南面象离。万物相见，茂昭大夏。昭告昊穹，百神来下。西颢金方，蓐收是秉。卉木变衰，霜露凄紧。既蓘既穮，我稼我苗。实颖告成，硕彼东郊。爰馨黍稷，殷荐上帝。于亿千年，永矢弗替。玄冥水伯，载司寒冱。殒霜杀草，昆虫闭户。北风宵厉，飞霰昼零。木脱水涸，雷蛰无声。岁运既徂，阳和在候。万宝既成，敢告明后。于维泰元，象帝之先。纲纪三才，遍周八埏。皇皇天地，畴阖畴辟。于维泰元，潜运无极。风雨雷露，维日月星。咸若其时，克顺克成。胎卵湿化，生育孳遂。灭除灾凶，增长福艾。四序既宜，八表既安。孰司其柄，于维泰元。嘉牲烨烨，陶匏涓洁。聿来骏奔，灵爽斯达。以莫不虔，以莫不馨。元化絪缊，泰阶底平。维天维地，协尊并巨。嘏余一人，六合和豫。皇皇斋宫，穆与神通。臣邻景从，肃肃雍雍。报圜丘兮祀后土。千童罗列讴且舞。曳击笙镛鸣琳球。神如有知俨来游。大小诸秩，咸敬厥职。整齐服章，骏奔翼翼。群公秉德，毋怠毋忽。大君恭默，式于列辟。降天神兮下地祗。朱雀为驾苍龙旗。勾陈前导屏翳驰。长剑幼艾纷陆离。流商刻羽歌咸池。神飙击毂河宿移。箫韶九成凤来仪。皇人万寿登维祺。日出入，旸谷扶桑间，一何迅且疾。百年若电光，四序如风飘。祝融驱火轮，蓐收乘斗杓。羲和掣神鞭，玄冥扇狂飙。安得驾六龙，游遨遍八极。长生不复死，永永天地毕。天马徕，自渥洼。度月支，径流沙。天马徕，以蹀躞。骨权奇，汗维血。天马来，骥为友。丧骊黄，牝与牡。天马来，蹑浮云。日千里，空而群。天马来，服帝闲。从法驾，鸣和鸾。天马来，兆有德。瑞万方，景四国。天门开，辟九重。上帝居，百灵从。瑶为台，璇为室。枢紫贝，牖金碧。吐望舒，宅曜灵。建雷鼓，树霓旌。左苍龙，右白虎。守飞廉，卫玄武。灵光被，六合周。烛万景，洞九幽。励精诚，荐嘉藻。永如期，锡难老。灵烂烂兮载扬光。清飙激云下羽？。牵牛织女行七襄。蛾眉稚齿纷君堂。灵目成兮悦而康。合柷敔兮陈笙簧。天门呀然豁扶桑。双翼乘风朝紫皇。揖西王母携东方。食蟠桃实乘乘黄。周历八纮度九域。吐纳真精戏无极。景星见祠，神鼎载出。煌煌赤文，以播有德。经纬虹霓，屈蟠蛟螭。魑魅魍魉，莫能逢之。我鼎爰获，我号爰建。以祀汾阴，光我大汉。巍巍夏后，锡此实劳。阅历商周，肇见我郊。敢告上穹，肆逮下土。作乐象成，百兽率舞。享帝享亲，以莫弗歆。甘露是凝，昭我万龄。后皇降休，介我景福。以玄以黄，黼黻章服。靡迩弗洽，靡远弗蒙。亿万兆庶，视此成功。斋房三秀，柯叶九茎。煜煜皇皇，太和是蒸。亭云烂霞，嘘日月精。句曲之天，金液玉英。羽驾罡风，八翼上征。春曲灵苗，维王国祯。于铄我皇，祀亿万徵。华烨烨，黍载馨。延庶旄，驻翠旌。神之来，七圣俱。虹为马，蜺为车。神之来，百灵萃。风为裳，水为佩。神之来，荐嘉豆。八珍辐，众芳辏。神之来，肆长筵。雷大鼓，鸣钧天。何以休，神之留。赤凤至，黄麟游。何以豫，神将遇。庆云见，甘雨澍。蹻鹿卢，綦星辰。佐昊穹，佑下民。酌斗杓，和沆瀣。揄长蛾，拥幼艾。日驰精，月扬光。烂昭昭，乐未央。昆崙墟，瀛海澨。以余归，浩无际。维五神，五岳精。德盛大，包群灵。佐东皇，赞太乙。报圭璋，达琮璧。奠桂醑，以椒浆。牲肥腯，韨斯皇。女巫进，姹以丽。回云旓，驻霞帜。神偃仰，以徘徊。历明堂，升帝台。维光华，嘏大汉。年岁登，永嘉荐。朝陇首，游白麟。显光华，辅一人。灵昭昭，庆万国。肇皇仁，祗帝德。八蛮共，四夷王。毋怠荒，纳嘉祥。嬉余薮，服余辂。浴和风，沐廿露。左苍龙，右紫鸾。文狸后，赤豹前。图尔形，辑尔瑞。五千历，视兹岁。象载瑜，粲六牙。至万里，自流沙。入天闲，服舆皂。扈法驾，彰大造。翩翩哉，赤鸿来。超虞罗，翔玉台。翮五文，丽以鲜。衔灵芝，咽醴泉。兆嘉祥，禔景福。八荒来，四夷服。赤蛟下，苍龙游。灵已醉，不可留。赤蛟翔，彩虹驭。灵欲归，不可驻。灵之逝，观玉台。戏阆风，宴蓬莱。灵之升，上无极。挟宇宙，傍日月。灵般般，亦享余。下神雀，降天厨。灵殷殷，肆余佑。亿万祀，永以寿。
桂之树
作者：胡应麟
朝代：明

桂之树，桂之树，轮囷偃蹇，寂寞山之阿。山阿者谁，被薜荔，带女萝。淹留桂树枝以婆娑。以婆娑，岁月冉冉而蹉跎。攀援桂树枝行且歌。瞻彼桐柏之山，桂树丛生其上高嵯峨。高嵯峨，吾欲采其实，荫其叶，憩其柯。白日将暮，熊罴虎狼夹路当奈何。白日将暮，熊罴虎狼夹路当柰何。
汉铙歌十八首 其一 朱鹭
作者：胡应麟
朝代：明

朱鹭下，汉道昌。一双羽翮云中合沓而飞翔。合沓而飞翔，在我庭户。以建华鼓导大辂。鱼鱼雅雅，诧彼行路。朝食沆瀣，夜濯风以露。应期出世所慕。五帝三皇巍巍福我祚。
汉铙歌十八首 其七 巫山高
作者：胡应麟
朝代：明

巫山高，高望不可极。日月蔽亏云雨出。入有美一人，曰维神女。朝为行云，暮为行雨。泠然入余梦，贻我以翠羽。郁陶乎，余心将以畴语。将舍余国都，以往从女。朝朝暮暮，为云为雨。
汉铙歌十八首 其九 将进酒
作者：胡应麟
朝代：明

将进酒，乘乘黄。列鼓吹，呜笙簧。齐姜楚姬列两傍。卫女秦娥左右以成行。挟安陵，戏龙阳。拥长剑，佩琳琅。缤哉纷，盈高堂。烹大彘，炙肥羊。五音和，八珍良。天瓢甘露臣以尝。千秋百岁逍遥以徜徉。
汉铙歌十八首 其二 艾如张
作者：胡应麟
朝代：明

艾如张，张四维。击高钲，悬大旗。戈鋋甲胄光陆离。千灵从，七校移。虞人杂沓冠以皮。臂苍走黄当路岐。南山有虎豹北山，鹿麋狐兔若丘山，缩足不敢驰。我欲上天，天门九重。我欲入渊，血肉喂蛟鱼龙。王者合三驱，百兽一一归我樊笼。不见青冥，冥冥者鸿。耸六翮，乘长风。游赤霄，入无穷。虽有矰缴罗网将安庸。
汉铙歌十八首 其五 上之回
作者：胡应麟
朝代：明

上之回，祀甘泉。金支飏，翠旄旋。雨师后，风伯前。鼓钟管吹，声何填骈。东达扶桑，南逮于阗。西径流沙，北讫祈连。天出景星，地产醴泉。报庆成，致精虔。肃雍哉，怆以严。五帝三皇，享亿万斯年。
汉铙歌十八首 其十七 远如期
作者：胡应麟
朝代：明

远如期，游四方。北碣石，南潇湘。西太华，东扶桑。凿混沌窍燕中央。饮则食兮乐而康。以寻列仙拾金光。飞翔八极行七襄。驰驱绝冥观大荒。千秋万祀寿未央。男儿堕地桑弧蓬矢射四方。安得老死一丘，局促若辕下驹守故乡。
汉铙歌十八首 其十二 君马黄
作者：胡应麟
朝代：明

君马黄，臣马苍。飞轩蹀躞大道旁。旁人顾见臣马，以莫不谓良。一朝中涓下明堂。君马入天闲，意气何扬扬。臣马老伏枥，伶俜瘦骨，朝逐水草，暮逐斜阳。背负盐车，以西上太行。路逢伯乐造父王良。停车振策，为我彷徨。念欲剪拂我，以登明堂。嗟筋力已尽，莫能腾骧。长鸣短号，断绝中肠。
汉铙歌十八首 其十八 石流
作者：胡应麟
朝代：明

石流，南山有石，北涧有流。石何齿齿，流何汤汤。石以枕我，流以漱我肠。幽兰哉，夹岸芬以芳。芬以芳，顺风扬。彼美人兮天一方。安得寄此永永长相望。
汉铙歌十八首 其十四 圣人出
作者：胡应麟
朝代：明

圣人出，明光宫，万乘千骑升回中。望祀天地，禋于六宗。百神来享，以莫不肃雍。肃肃雍雍，四方同风。唐虞之世，比屋皆可封。浩浩大化，与天地无终。
江南弄
作者：胡应麟
朝代：明

秋江日暮天无云，兰舟桂楫何纷纷，美人如花簇罗裙。簇罗裙，斗玉腕，歌采菱，归去晚。
满歌行
作者：胡应麟
朝代：明

嗟人世茕茕，若过隙驹。百忧填中，当复谁与娱。忆我年少时，慈亲大悯。惜中遭荼毒，展转愁闷。岁以为日，家室荆榛，牝鸡夺晨。罹此悍虐，伶俜莫可告人。彼妇之恶，为鬼为蜮。潜行昏黑，无从方物。彼妇之恶，为虺为蛇。造作语言，鼓吻摇牙。慈亲积戾，奄忽弃背。黄口嗷嗷，舆埋山椒。箠笞炮烙，凶威灼铄。姬妾徬徨，进退错愕。犹复蚤夜思，维图覆厥宗。仰面叩天，无地自容。密计深谋，狞不可近。风波起咫尺，白昼为陷阱。而家弗殃，彼念弗忘。而家弗祸，彼业弗堕。吞声饮泣以诉司命君，彼司命之君杳若弗闻。悍妇持门户，胡以事严亲。严亲七十馀，风烛暮逡巡。安能舍之远去，去适沧海滨。忧来起中夜，揽衣不及晨。皇灵会动变，沴气干天阍。大雷电风雨，永戒后世人。
猛虎行
作者：胡应麟
朝代：明

南山有猛虎，白额斑斓而锦文。南山有猛虎，白额斑斓而锦文。目睛铄雷电，齿牙决浮云。出入乘风飙，威加百兽，熊罴豺狼狐兔，惕息莫敢与共群。山头绝樵采，山底无四邻。终朝攫取行旅食黎氓。妇女小儿骨骸若丘山。腥秽不忍闻。谓虎汝胡不仁。胡不学彼驺虞凤与麟。百兽有恒食，胡汝好食人。汝胡太不仁，吾将上诉汝，诉汝司命君。唶司命君，不汝罪傅。汝角张，汝翼砺。汝爪距锋以锐。俾汝飞而食，食人万里外。食人以足，天道好还。忽遇洛阳，三河少年。贲戎发机，卞庄奋拳。佽飞鼓刃，裴旻控弦。击鼓鸣钲，张网树旗。有角曷抵，有翼曷飞。割裂其肉，寝处其皮。以首承溺，为百兽嗤。永戒后人，为恶勿长，为善勿疑。彼不余信，请视此诗。
琴操十一首 其一 龟山操
作者：胡应麟
朝代：明

龟之峻嶒兮望鲁之疆。龟之凭陵兮蔽鲁之邦。迟迟余行兮载贽于筐。余怀以怦怦兮胡为去父母之乡。
琴操十一首 其三 履霜操
作者：胡应麟
朝代：明

嗟嗟皇考，放余于野兮。凛凛严霜，雨雪交下兮。雨雪交下，夐弗可留兮。念欲自明，我维君忧兮。我维君忧，逝将安适兮。世岂有兹，无父之域兮。无父之域，余曷以居兮。茕茕上天，罪实在子兮。
琴操十一首 其十 牝晨操
作者：胡应麟
朝代：明

维牝无晨兮。尔胡以鸣兮。维尔之鸣兮。家胡以宁兮。牝兮鸣兮。鸣兮晨兮。家兮庭兮。怦兮营兮。雷兮霆兮。
琴操十一首·龟山操
作者：胡应麟
朝代：明

龟之峻嶒兮望鲁之疆。龟之凭陵兮蔽鲁之邦。迟迟余行兮载贽于筐。余怀以怦怦兮胡为去父母之乡。汎汎崇兰，在彼空谷。以芬以芳，达于平陆。达于平陆，大国之香。薄言掇之，以遗明王。以遗明王，畴适逢世。岁月行暮，芬芳将逝。芬芳爰逝，羌不可留。忡忡我心，曷维其忧。嗟嗟皇考，放余于野兮。凛凛严霜，雨雪交下兮。雨雪交下，夐弗可留兮。念欲自明，我维君忧兮。我维君忧，逝将安适兮。世岂有兹，无父之域兮。无父之域，余曷以居兮。茕茕上天，罪实在子兮。梦之憧憧兮，厥形维狸。形之蛩蛩兮，胡首则遗。茫茫吉凶兮，畴尅我期。皇皇昊穹兮，庸豁我疑。雉朝飞，雉雊于田号，维雌则随。暮而无妃兮，入而安归。忧心怦怦兮，将以告谁。援琴而歌兮，以写我悲。煌煌紫芝，三秀五茎。郁郁崇冈，巃嵷眇冥。爰卧其巅，爰掇其英。颜色丽鲜，以敷以荣。身轻翼舒，游六合外。驷马高盖，翳以畴赖。巢哉由哉，寤言弗猜。唐哉虞哉，亦已焉哉。縠之襜襜兮，可裂而朽兮。屏之岩岩兮，可越而走兮。剑之巉巉兮，可捍匕首兮。煌煌八公下帝庭兮。贻我大药登遐龄兮。婴儿姹女相和鸣兮。飞翔九垓羽翼成兮。金支翠旂夹路迎兮。万年不死居曾城兮。俯视六合徒营营兮。朝生夕枯如蠓螟兮。羽翼双飞兮，中道当乖。汝翔安适兮，余居曷谐。彼忮则害兮，为家庭灾。汝淑则慧兮，曷明余怀。维牝无晨兮。尔胡以鸣兮。维尔之鸣兮。家胡以宁兮。牝兮鸣兮。鸣兮晨兮。家兮庭兮。怦兮营兮。雷兮霆兮。
秦笙曲
作者：胡应麟
朝代：明

呼卢一掷百万强，妖姬如花出咸阳，筝声嘹呖夜何长。夜何长，管弦列，遏流云，弄华月。
补蜀汉铙歌十二首 其七 渡泸
作者：胡应麟
朝代：明

渡泸师徒一何劳。五月盛暑深入不毛。托孤寄命，予惟伊咎陶。劳实在予，予曷敢逃。五月盛暑深入不毛。获彼大酋以令群豪。七纵七擒，俾返其巢。众慑天威，永戴大朝。振旅而还，徒御弗号。雍雍旆旌，肃肃羽旄。文德诞敷，爰格有苗。千秋两阶，载睹唐尧。
补蜀汉铙歌十二首 其六 讨汉贼
作者：胡应麟
朝代：明

讨汉贼，屯猇亭。屯猇亭，皇赫斯怒以亲征。嗟关侯，率众围樊城。七军夜渰师徒崩。操慑大威如雷霆。贼权惴惴怖且惊。怖且惊，谋吕蒙。逞虐焰，乘奸凶。为鬼为蜮蠛与蠓。遂亡荆州丧大功。踰月蒙死尸流虫。皇赫斯怒离巴中。离巴中，以亲征。破秭归，震夷陵。蒙贼既死，逊贼复兴。嗟嗟昊穹，汉事坏垂成。
补蜀汉铙歌十二首 其十 蜀如虎
作者：胡应麟
朝代：明

蜀如虎，师甚武。熊罴十万下天府。仁义礼乐为盾橹。奸雄闭穴气销沮。甘受巾帼呼老姥。嗟嗟，懿如鼠，亮如龙，蜀如虎。
补蜀汉铙歌十二首 其十一 五丈原
作者：胡应麟
朝代：明

五丈原，驻三师。三代以还仅睹兹。滨渭杂耕军无私。刍粮百万饶馀赀。中原克复功须斯。功须斯，定关洛。灭魏斩睿枭懿殛。权混一，四海兴礼乐。
赵瑟曲
作者：胡应麟
朝代：明

轻盈窕窈邯郸姬，挟琴鸣弦声乍希，梁尘拂空霜霰飞。霜霰飞，云雾集，月西沈，日东出。
鞠歌行
作者：胡应麟
朝代：明

携玉女，邀仙童，天门詄荡开九重。揖金母，拜木公，蹻蹑鹿卢乘罡风。飞廉导，屏翳从，周游八极骑茆龙。乘元化，入无终，千秋万亿齐乔松。
顺东西门行
作者：胡应麟
朝代：明

岁行暮，时既昏，设我肴醴开玉尊。乐亲故，延嘉宾，轩车杂沓徒在门。列五鼎，罗八珍，甘嘉溢口呈芳新。饮麻姑，招洛神，擘红虬脯羞黄麟。琴瑟和，钟鼓陈，樗蒱六博何缤纷。长袂掩，羞蛾颦，纤歌随风飘青云。良夜半，星河倾，主人未醉客尚醒。二难具，五福并，亿千万岁延遐龄。
龙笛曲
作者：胡应麟
朝代：明

楚山修竹云团栾，伶伦截管飞青鸾，美人一曲凭雕阑。凭雕阑，弄纤手，落梅花，折杨柳。
卞和献玉退怨之歌庚子年作
作者：胡直
朝代：明

桐柏水出荆山傍，华精固结郁以藏。魍魉夜哭怖神芒，穴山采之宝璞彰，于以献之楚两王。悲嗟嗟王，胡不自中。听信谗人，乃有贱工。一言诟之，双足离躬。呜呼欷歔，心之痛兮，口不能诃。足之离兮，无可奈何。吾独悲哉，宝璞而题以凡石，真士而诬以诳贼。悠悠苍天，曷其有极。投彼谗人，乃明白黑。呜呼欷歔，宝璞可剖以自见，我思王兮劳心恻。
台岳短歌二首赠王少冶郎中守台州
作者：胡直
朝代：明

郁维台岳，刺天嶕峣。云翳贝阙，斗避元标。金棂复道，高入神霄。双双老公，驾鹿骖飙。度桥而下，芝盖飘飖。迎使君兮东来，抚我曾孙兮逍遥。郁维台岳，潜根十洲。真人不杀，海怪吞舟。天吴轩鬣，腥秽仙丘。双双老公，方瞳卷髟。八百弟子，吹竹鸣球。迎使君兮东来，歼彼毒蛟兮妖虬。
台岳短歌二首赠王少冶郎中守台州·其一
作者：胡直
朝代：明

郁维台岳，刺天嶕峣。云翳贝阙，斗避元标。金棂复道，高入神霄。双双老公，驾鹿骖飙。度桥而下，芝盖飘飖。迎使君兮东来，抚我曾孙兮逍遥。
台岳短歌二首赠王少冶郎中守台州·其二
作者：胡直
朝代：明

郁维台岳，潜根十洲。真人不杀，海怪吞舟。天吴轩鬣，腥秽仙丘。双双老公，方瞳卷髟。八百弟子，吹竹鸣球。迎使君兮东来，歼彼毒蛟兮妖虬。
圣人出
作者：胡直
朝代：明

圣人出，黄星明，天庭朗耀泰阶清。冠日月，佩五云，骖驾飞龙扬霓旌。恢帝网，惠天心，疏斥蝘蜓进龟麟。济六合，奠八殥，四灵咸集九夷宾。流雅颂，绵休祯，亿千万祀地天宁。
当车以驾行
作者：胡直
朝代：明

上有蓍草，下有灵龟。下有茯苓，上有兔丝。同声相应，同气相资。流水高山，岂无子期。火出阳燧，水出方诸。铜山未崩，钟声四施。龙兴云自蒸，虎啸风自驰。生当逢尧与舜，死不为商受鬼。为我为彼，仲尼之子，何用苦栖栖。圣人御天，时几在兹。龙马出河，凤鸟载下。敢告仆夫，星言夙驾。
明月篇
作者：胡直
朝代：明

朝发兮采石，暮荡兮马当。散炎霭于轻飙，流皓魄于船艎。耀江波之鳞鳞，喷万里兮珠光。矫玉螭兮璇宫，舞素娥兮霓裳。渺下上兮混素，浸无穷兮漭泱。荡予目兮天外，浮予躬兮银潢。彼湘累与明妃，邈不足以絓予肠。予将骑白龙歌少皞，挹南斗而酌酒浆。又讵知鸒斯跔跔，焉之控地，大鹏羚羊，角于苍苍。
春野唫
作者：胡直
朝代：明

大皞应节条风回，冲气韶光遍九垓。青云霈泽素冰开，燕娇南徂鸿北来。眷春阳之可乐兮，嘉平畴之于耜。桑蔼蔼以娱蚕，麦芃芃而覆雉。群花艳而莺繁，碧藻萦而鱼丽。伟佳人之独抱，饮醇和而并熙。襭皋兰以为佩，缀江蘅以自嬉。偕三五兮良俦，登京冈兮夷犹。舞惠风兮仙仙，歌伐木兮悠悠。循芳谷以薖轴，抚流水而浮游。汰梓泽之靡冶，荡牛山之沈愁。将安排以齐化，系长绳于煦日。纵予心于区外，侣东皇之太一。
猛虎行
作者：胡直
朝代：明

山下有龙，山上有虎。龙藏渊穴，虎卧天府。虎非独燀威，亦有灵心。口衔帝符，命令百神。虎踞地长咆，大块荡摇。睥天短嘘，星晨纷拿。虎虽耋矣，有雏孔䐈，阚而八翼。吐舌九州，轩牙四极。啖兹下土，曷其有息。呜乎下土，亟矣无为语，龙潜不辞奫，无奋尔鳞。遵养纯熙，乃登于天津。我欲伐虎，手无斧柯。尔不潜深，虎将齧噬尔，如下土何，如下土何。
缓歌行
作者：胡直
朝代：明

北溟有鱼，不知几千百里。化为大鹏，六月不飞。培风鼓怒，一徙天池。鸒斯区区，掉舌讥之。余容与于蒿下，奚以之九万里而南为。鄙夫睢盱，射雉争高。任公日入而不获，一朝而引戴山之鳌。矫矫淮阴，胯下相遭。起佐沛公，促项如蒿。何怪神龙，取笑蛆虾。未见海若，秋潦莫誇。人各有心，好尚舛差，恶用相加。莛乎撞钟，蠡乎测海，焉知多寡之门，大小之家。
艾如张
作者：胡直
朝代：明

艾如张罗，艾如张罗。熠熠翠鸟，投艾迷罗。客语主人，鸟质微眇，又无善鸣。虽负黛色，徒悦宫庭。爰有神禽，云霞其羽。雄鸣六律，雌鸣六吕。黼衣绣裳，仆？如雨。汝何不以四海为罗，罗此神禽。岂无众族，来下来王。汝莫鸟圄，放鸟山堂。主人熟视不忍释，奇毛神禽亦不家，悲嗟嗟。
远如期
作者：胡直
朝代：明

我欲登阆风之层巅兮，我欲登阆风之层巅兮。卢敖充我使，丰隆驾我轩。经历县圃，俯睇九埏。手揽日月，出入天关。灼灼灵华，献于帝前。帝令三光，风雨靡愆，匪佳人兮谁为先。我欲凌沧海之漭泱兮，我欲凌沧海之漭泱兮。天吴为仆御，苍虬服我箱。东过王公，西王母房。员峤双阙，六著相羊。呼咤灵鳌，堙杀波浪。臛彼鲸鲵，艺我稻梁，匪佳人兮予谁望。夫何佳人之违此兮，夫何佳人之违此兮。照我灵珠，贻我璠玙。我何赠之，采兰及芷。又何酌之，桂英为醑。瞻彼白鸠，徒洁其羽。翩翩神鸟，不与予处。停杯不言，罢箸一语。弹南风之琴，奏清角之音。我不如鼓咙，胡击土鼓。河梁之区，爱慎尔躯。祝融之巅，谁者容与，瞻望弗及兮思如缕。
远如期·其一
作者：胡直
朝代：明

我欲登阆风之层巅兮，我欲登阆风之层巅兮。卢敖充我使，丰隆驾我轩。经历县圃，俯睇九埏。手揽日月，出入天关。灼灼灵华，献于帝前。帝令三光，风雨靡愆，匪佳人兮谁为先。
远如期·其三
作者：胡直
朝代：明

夫何佳人之违此兮，夫何佳人之违此兮。照我灵珠，贻我璠玙。我何赠之，采兰及芷。又何酌之，桂英为醑。瞻彼白鸠，徒洁其羽。翩翩神鸟，不与予处。停杯不言，罢箸一语。弹南风之琴，奏清角之音。我不如鼓咙，胡击土鼓。河梁之区，爱慎尔躯。祝融之巅，谁者容与，瞻望弗及兮思如缕。
远如期·其二
作者：胡直
朝代：明

我欲凌沧海之漭泱兮，我欲凌沧海之漭泱兮。天吴为仆御，苍虬服我箱。东过王公，西王母房。员峤双阙，六著相羊。呼咤灵鳌，堙杀波浪。臛彼鲸鲵，艺我稻梁，匪佳人兮予谁望。
乐府杂曲 鼓吹曲辞 上之回
作者：胡缵宗
朝代：明

上之回，自回中。陇山晴，秋云空。上之回，自终南。罢期门，调云骖。上之回，自岱宫。带三观，盘六龙。上之回，自汾河。泛楼船，横棹歌。上之回，自灊岳。射赤蛟，导神雀。上之回，自大宛。驾龙驹，飞凤幰。居九重，垂衣裳。一人端拱，千祀无疆。
招鹤辞
作者：胡翰
朝代：明

鹤之去兮，下土方。橧不可巢兮，怅孰与之翱翔。三桑无枝兮，望苍门而未阳。西母折胜兮，恐邓林之不芳。鸱厉吻而啸号兮，鶝衔矢以为长。仁鸟高逝兮，杳莫闻其归昌。牛哀化而为虎兮，虽含灵而无良。莽蓁蓁而阹迾兮，括隐隐而机张。畴复殪彼䝟貐兮，驱百怪以伏藏。鹤之去兮，海是泊。浟湙无垠兮，深入冥漠。天吴九首兮，仡立而可愕。海童之么么兮，又唏而相薄。归墟合夫尾闾兮，三神峙而参错。何飞廉之弗戒兮，舟欲进而忽却。抶象而驾蛖鱼兮，将往来以乘蹻。观荡荡于天外兮，求地轴之所托。惧鳌力之不任兮，玄黄杂而挥霍。鹤之翔兮，无远遥。大圜于穆兮，上积清寥。澹至人之无为兮，与清光以游遨。骋骐骥于天路兮，左玉女而右松乔。齐骞腾于风背兮，吹参差之洞箫。恍出有而入无兮，非世俗之所服。凭高云以结思兮，极劳心之悽恻。昔余览夫幽经兮，嘉金行之肖仪。曰吐故而纳新兮，岁千祀以为期。朝澡神于秋水兮，夕申警乎湛露。曾日月之几何兮，忽溷澖而莫之主。仙既不可睹兮，彼又得而驭之。世不可以容穟兮，将羽化而去之。万类之芸芸兮，何有于定姿。曶神奇而冯生兮，鯈臭腐以焉归。鸢何飞而戾天兮，鱼何跃而在沼。凤何览而来下兮，龙何欲而能扰。气实使之然兮，孰观其徼。妙夏虫之疑冰兮，取诮于知道。上下为宇兮，四表为樊。大和欣合兮，含生孔蕃。曷不古处兮，乐全其天。麟折足于车子兮，徒反袂而泗涟。龟曳尾于泥涂兮，惧触罟而造钻。观既往而知来兮，惟委顺于陶甄。援雅琴以发弹兮，聊释余之中悁。乱曰：山海浩兮，蔽亏。城郭缭兮，委蛇。人民是兮，今岂非。芝三秀兮，可疗饥。盍归乎来兮，丁令威。
【双调】折桂令·寿张德中时三月三日
作者：舒頔
朝代：明

问仙娥何处称觞？帕递香罗，寿祝张郎。整整杯盘，低低歌舞，淡淡韶光。想无愧乾坤俯仰，且随缘诗酒徜徉，乐意何长。人醉西池，月上东墙。 过今朝三月初三，昨夜长庚，书幌光含。狂客追欢，歌姬索笑，余子醺酣。且莫说莺儿，试听他燕子喃南，此乐何堪！多君畅饮，容我高谈。
题清湘秋景二首·其二
作者：舒頔
朝代：明

日暮九疑矗矗，清湘万竹修修。不管掀天风浪，孤鸾引凤船头。木落三湘雨后天，细泉飞瀑挂晴川。疏篁影里箫声过，借问谁家上水船？
园有花
作者：苏景熙
朝代：明

园有花，尊有酒。世间万事无不朽。昨日美少年，今朝穷白首。黄金点不成，大药亦何有。园有花，尊有酒。
青霞先生文集序
作者：茅坤
朝代：明

青霞沈君，由锦衣经历上书诋宰执，宰执深疾之。方力构其罪，赖明天子仁圣，特薄其谴，徙之塞上。当是时，君之直谏之名满天下。已而，君纍然携妻子，出家塞上。会北敌数内犯，而帅府以下，束手闭垒，以恣敌之出没，不及飞一镞以相抗。甚且及敌之退，则割中土之战没者与野行者之馘以为功。而父之哭其子，妻之哭其夫，兄之哭其弟者，往往而是，无所控吁。君既上愤疆埸之日弛，而又下痛诸将士之日菅刈我人民以蒙国家也，数呜咽欷歔;，而以其所忧郁发之于诗歌文章，以泄其怀，即集中所载诸什是也。
君故以直谏为重于时，而其所著为诗歌文章，又多所讥刺，稍稍传播，上下震恐。始出死力相煽构，而君之祸作矣。君既没，而中朝之士虽不敢讼其事，而一时阃寄所相与谗君者，寻且坐罪罢去。又未几，故宰执之仇君者亦报罢。而君之故人俞君，于是裒辑其生平所著若干卷，刻而传之。而其子襄，来请予序之首简。
茅子受读而题之曰：若君者，非古之志士之遗乎哉？孔子删《诗》，自《小弁》之怨亲，《巷伯》之刺谗而下，其间忠臣、寡妇、幽人、怼士之什，并列之为“风”，疏之为“雅”，不可胜数。岂皆古之中声也哉？然孔子不遽遗之者，特悯其人，矜其志。犹曰“发乎情，止乎礼义”，“言之者无罪，闻之者足以为戒”焉耳。予尝按次春秋以来，屈原之《骚》疑于怨，伍胥之谏疑于胁，贾谊之《疏》疑于激，叔夜之诗疑于愤，刘蕡之对疑于亢。然推孔子删《诗》之旨而裒次之，当亦未必无录之者。君既没，而海内之荐绅大夫，至今言及君，无不酸鼻而流涕。呜呼！集中所载《鸣剑》、《筹边》诸什，试令后之人读之，其足以寒贼臣之胆，而跃塞垣战士之马，而作之忾也，固矣！他日国家采风者之使出而览观焉，其能遗之也乎？予谨识之。
至于文词之工不工，及当古作者之旨与否，非所以论君之大者也，予故不著。嘉靖癸亥孟春望日归安茅坤拜手序。
读书辞
作者：葛高行文
朝代：明

读既倦兮草草，步苍苔兮缥缈。问落花兮多少，怨残红兮风扫。鸟喧喧兮人稀，柳依依兮絮飞。思悠悠兮春归，惟把卷兮送馀晖。
槐云轩二首
作者：董纪
朝代：明

槐之云兮团团。欲雨不雨兮其阴夏寒。彼世之人兮汗马未乾。吾方高枕兮南柯梦还。槐之云兮人所爱。覆我屋庐兮如幢如盖。山作平地兮桑田变海。吾视其下兮蚁穴犹在。
槐云轩二首·其一
作者：董纪
朝代：明

槐之云兮团团。欲雨不雨兮其阴夏寒。彼世之人兮汗马未乾。吾方高枕兮南柯梦还。
槐云轩二首·其二
作者：董纪
朝代：明

槐之云兮人所爱。覆我屋庐兮如幢如盖。山作平地兮桑田变海。吾视其下兮蚁穴犹在。
捣衣篇
作者：蔡羽
朝代：明

夜迢迢，草白露，寒衣未曾絮。碧杵白玉床，桂花新水香，长廊曳屟踏月光。莎鸡出户萤入房，金井梧桐生夜凉。凉风起，声转促，绣阁琼窗灭红烛。凄凄玉关情，秋来乱心曲。乱心曲，其奈何？银河咫尺愁风波，何况桑乾道路多。
平陵东
作者：薛始亨
朝代：明

东门开，鼓角哀，争看宗臣赴夜台。赴夜台，何时旦，鸱鸮昼啸天雨霰。雨霰霏霏禾黍秋，有知无知谁不愁。
鞠歌行
作者：薛始亨
朝代：明

箫韶成，凤凰鸣，卿云糺缦宾虞庭。春秋作，鲁麟获，仲尼反袂涕泗零。日方旦，月已倾，冉冉老至怀修名。萧相没，曹治行，王阳贡禹时同升。考往古，轸来情，循躬慷慨气冲缨。
太行歌送丁分教之襄陵
作者：薛瑄
朝代：明

太行之山何崔嵬，铁崖翠壁万仞中天开其势北来。吾不知其几万里，但见横亘辽碛包括秦晋斗起中原之地何壮哉。往年吾尝陟其顶，四顾山如培塿树如苔。黄河一线遥遥下，砥石奔流直到东海不复回。此时英风浩然洒六合，便欲历览天上金银台。其中羊肠九折走峻坂，摧轮怪石硱磳磊落而成堆。太行之高且险也如此，子今远行令人兴难裁。倘到昔所登览最高处，为我歌此一曲还徘徊。西望襄陵迢迢秪几驿，驱车径须往渡清汾隈。愿子居易思险慎厥守始终，保令誉慰我相思怀。
凤笙曲
作者：薛蕙
朝代：明

白玉作筒黄金叶。凤翅差池凰羽接。奇弄徘徊曲重叠。曲重叠，听增伤。鹍鸡舞，白鹤翔。
君马黄
作者：薛蕙
朝代：明

君马黄，臣马玄，二马并驱君马前。君马前，臣马后，山高路长马不走。君当行，臣当归，与君齐足焉能希。
昊天赠崔子
作者：薛蕙
朝代：明

昊天单威，亦孔之棘。？莫有戾，不宁我国。我国斯瘼，我民用卒。如何昊天，云不我恤。国之方将，尚曰靡卜。国之既痗，伊何能谷。昊天降讻，弗遂弗畜。哀今之人，胡俾夭㭬。有萚者木，维其频矣。民之劬劳，不遑辰矣。戎作在圉，内有寇奸。王事弘多，宁有其殚。国既大废，君子于解。三事朋友，莫之能诲。卿士大夫，曰予弗逮。昊天鞠怒，则莫肯悔。忧心孔疚，念及我友。彼人有言，我孔之耻。曰予维服，忧我父母。舍是弗思，忧我天子。曰彼在位，曾不可耽。如贾弗售，载反其琛。懿尔君子，亦徂于南。送子出宿，悠悠我心。昔我迈矣，朋友相予。既愆于卒，我心如沮。匪往匪来，云我靡处。之子于行，忧心孔瘉。瞻卬昊天，则莫敢迩。既夷既届，则不我咎。君子于行，尚顾其后。大命不忒，爰其有止。
朝云曲
作者：薛蕙
朝代：明

流光动艳影徘徊。稍集楚馆临荆台。乍近复远望不来。望不来，䰟偕逝。揽女衣，游云际。
江南弄
作者：薛蕙
朝代：明

芙蓉屿口茱萸潭。朱唇一笑酒乍酣。牵裾并袂歌江南。歌江南，望塞北。思不见，情无极。
游女曲
作者：薛蕙
朝代：明

春草才生春冰没。江南少妇戏春月。步拾明珠曳罗袜。曳罗袜，动春衣。留中洲，憺忘归。
赵瑟曲
作者：薛蕙
朝代：明

春风初阑花半落。美人挟瑟坐重幄。促柱催弦劝君酌。劝君酌，为君歌。君不饮，柰愁何。
顾东江先生遗善堂诗·其一
作者：薛蕙
朝代：明

纷纶灵系，昭晰瑞图。在昔帝喾，爰及昆吾。嘉祥诞发，茂庆攸敷。比晖四姓，著美三吴。谷水盘纡，昆山岝㠋。郁彼顾林，本支斯托。丰谍未艾，闻人閒作。式览厥初，匪今伊昨。三五迭终，公侯复始。维少宗伯，克昌其祀。祗勤于德，令问不已。士瞻师表，国赖耆齿。履满思谦，居崇鉴替。于时念哉，诏尔苗裔。曰求彝训，曷以永世。无或昏逾，祖考是继。昔尔先祖，遗善自名。烈考嗣之，率是攸行。奕世载德，用底昭明。逖矣后昆，无忝所生。粲粲新宫，峨峨层构。载称祖号，训迪来胄。畏愆若坠，慕道罔后。天命不慆，介尔蕃祐。堂置诗书，庭陈金石。鸣鹤相喧，芳兰如积。入里修容，过闾竦迹。矧尔子孙，孝思无斁。丕叶遥兴，鸿源遐吐。于赫祚？，遹追祖武。千亿重规，云仍叠矩。我歌此诗，以告终古。
顾东江先生遗善堂诗·其八
作者：薛蕙
朝代：明

丕叶遥兴，鸿源遐吐。于赫祚？，遹追祖武。千亿重规，云仍叠矩。我歌此诗，以告终古。
渭滨操
作者：袁凯
朝代：明

渭之岸盘盘兮，其流汤汤。我居其下兮，于今几霜？朝饮其水兮，莫食其鲤与鲂。我日斯迈兮，于余心以何伤。
荒园
作者：袁凯
朝代：明

莽莽荒园，阴阴雾霾。
剃以灌木，带以蒿莱。
鼷鼠踸踔，鸱鸮啸哀。
中有一士，憔悴形海三世不显，终身无媒。
冠裳绽裂，毛发毰毸。
食无余糁，室有浮埃。
朝餐井李，夕荫园枝。
奚有琴册，咏歌喧豗。
亦有流泉，载沿载洄。
岂不辛苦，聊用徘徊。
昊天赋命，如彼之材。
卑不可抗，高其能摧。
贵贱贤愚，孰能迁推？尼父天纵，回亦奇才。
厄陈屡空，曾无叹嗟。
明明圣轨，烈烈高怀。
景行先哲，敢不钦哉。
蒋氏寿萱堂
作者：袁凯
朝代：明

湜湜黄浦，东流为莆。维莆之阳，季硕氏居。维季硕氏，夙失其怙。母氏是拊，是复是顾。是乳是哺，燥湿易处。不敢笑语，不敢恐惧。母也劳苦，既长而教。出就于校，复因复好。克荷克绍，母也其耋。嗟嗟我母，如彼昊天。何以报之，维以永年。烨烨芳草，树之于阴。翼翼高堂，匪高且深。维此芳草，其气扬扬。母氏觏止，其忧乃忘。既忘其忧，其乐悠悠。无有灾咎，维康维寿。维寿其何，如山如河。不竭不磨，寝食具宜。水有游鲤，陆有粳米。烹炙淅洗，甘膏？。酌此春醴，于堂之北。于堂之北，旦旦若是。曷其有既，我歌我诗。置之于楣，告尔后来。告尔后来，季也可仪。
归来堂辞
作者：袁华
朝代：明

翼翼兮新堂，高明兮孔扬。眷青龙兮东下，览凤凰兮南翔。堂中美人兮金玉其相，入直承明兮近日月之清光。踰河湟兮度陇蜀，历井陉兮上太行。瞻白云兮孤飞，怅万里兮游子。羌弭节兮县车，升斯堂兮奉甘旨。斑衣兮被被，列曾玄兮济济。舞婆娑兮称兕觥，乐怡愉兮岂弟。新堂兮翼翼，旅楹有闲兮孔安且硕。繄千秋兮万年，子子孙孙兮期永保而无斁。
招鹤辞
作者：袁华
朝代：明

胎仙翱翔兮蕊珠之宫，薄云汉兮溘埃风。乘火精兮自养，抱贞素兮气内充。朝扶摇兮丹丘，夕裴徊兮玄圃。繄故国兮丘墟，冢累累兮下土。蕊珠之宫兮胎仙翱翔，美婵媛兮玄衣缟裳。迟夫君兮未来，揽青田兮璚芳。长夜漫漫兮窅不见日，子哀鸣兮血化为碧。蕙帐空兮猿惊，心旁皇兮反侧。新亭兮桓桓郁郁，佳城兮松柏丸丸。疏玉泉兮交流，树琅玕兮为樊。山川绸缪兮道里阻脩，陆有虎豹兮江有潜虬。胎仙翱翔兮归休，玄间窈冥兮不可以久留。
武陵小隐
作者：袁华
朝代：明

小隐山林，大隐廛市。奚论小大，惟适所止。贞哉仲先，如金如玉。隐居行义，不志于谷。武陵之南，娄水之阴。有宅一区，严邃靖深。其中何有，有琴有瑟。亦有图史，积之秩秩。井冽寒泉，林实嘉橘。芬敷沃若，清阴满室。匪树之茂，乃德之殖。其心孔仁，其门多疾。既隐于市，又隐于医。施不责报，维先哲是师。我作歌诗，以咏以吟。愿坚素履，永播徽音。
河之水
作者：袁华
朝代：明

河之水，流瀰瀰。出昆崙，导熊耳。踰龙门，激吕梁，吾不知其几千里。但见浊浪溷淈，东驰入海日夜去不已。奔湍水瀺灂，断岸石埼礒。北风扬沙双目眯，一夫操舟众夫舣。长年百丈上急洪，十步趋前九步止。蒲伏力争磨旋蚁，戏马台倾进履桥圯。芒砀云飞大风起，汉楚英雄俱已矣。吾闻千年一清圣人生，圣人临御河当清。河之清，万方宁。万方宁，歌升平。
紫荆曲
作者：袁华
朝代：明

紫荆树，花离离。光荣何芬敷，雨露之所滋。百年茏葱翠羽盖，费家子孙培植之。紫荆树，叶翳翳。根既拨，叶乃悴。费家兄弟复同居，华鄂相辉似唐棣。紫荆树，枯复荣，华开韡韡当中庭。折华起舞寿双亲，懿哉费家之弟兄。
蹋鞠篇
作者：袁华
朝代：明

冶家儿女髻偏梳，教坊出入不受呼，蹙金小袜飞双凫。飞双凫，曳双袂。玉围腰，珠络臂。柳风吹云衮香绵，六银绣花明月圆，湘波盈盈动金莲。动金莲，汗沾粟。展鲛绡，钏鸣玉。女郎娟娟柳腰肢，锦文娇束金芙蕖，玉纤团云倾紫丝。倾紫丝，亸罗袖。蹴花心，为郎寿。香轮小鞟戎葵丈，官场蹋起齐青云，綵结门县月为门。月为门，㩳身过。五花团，天上堕。
送秦文仲归崇明拜祠墓诗
作者：袁华
朝代：明

维秦氏先，裔本颛帝。玄鸟诞祥，爰洎大费。汤汤洪水，佐禹平治。赐姓曰嬴，是为柏翳。下逮非子，主马汧渭。厥马蕃息，赏延于世。助之土田，锡以爵位。自岐徂酆，奄有其地。以国命氏，子孙蹶蹶。冉相非商，从学洙泗。卒业圣门，身通六艺。三辅万石，汉称循吏。曰绵曰族，曰举曰系。或栖岩穴，或推孝义。文鸣淮海，肇自观始。疏派盐城，丁宋之季。南迁海隅，相宅天赐。懿自山父，威仪棣棣。玉立长身，清庙茂器。授经于方，力求源委。朝斯夕斯，黾勉弗替。贡于通州，诗冠多士。粤有仲子，才德粹美。肥遁居贞，行端学邃。蔚彼凤麟，为邦家瑞。讲道乡里，垂四十载。一裘一葛，不事华靡。高爵荣名，视若敝屣。沈潜理域，仁经义纬。性命道德，经史传记。孜孜讨论，由内及外。立言垂宪，先正是嗣。后生小子，为所矜式。殁有门人，孝友表溢。崇川之阳，木栱墓隧。揭示素履，有隆斯碣。伟哉张君，恂恂岂弟。以仁教养，以德抚字。下车省俗，振举淹滞。表里旌贤，风化所系。呜呼先生，匪爵而贵。上陈道统，乃白有司。翼翼新祠，翚映泮水。约承家学，继志述事。兢兢业业，罔敢荒肆。春雨既濡，勾萌丛萃。顾瞻桑梓，油然孝思。驾言遄归，乘桴海澨。䲔波砥平，云帆宵济。展墓拜祠，聿脩厥祭。何以将之，旨酒肥彘。言言高门，列戟周卫。七贵五侯，充车结驷。不学亡术，崇殖货利。未及百年，子孙皂隶。闻先生之风，胡不少愧。沧溟滔滔，奔流东驶。有如秦氏，世泽罔既。于千万年，祀事不坠。我作歌诗，昭示来裔。
顾仲瑛栖禅小象
作者：袁华
朝代：明

猗与若人，青年伟才。斗鸡长乐，走马章台。归来丘园，高风绝尘。冥栖远蹈，唯务光是伦。矫矫虎龙，风云翕从。陈情退避，于北山中。中岁慕道，阅经律论。员颅方袍，指心见性。有田一成，有宅一区。壶觞图史，足以自娱。云山苍苍，松籁谡谡。云台炯然，不假模貌。
别石篑·其六
作者：袁宏道
朝代：明

南山有禽，其字曰希有，壮山有鸟，其名曰凤凰。两鸟排云扶雾入虚空，虚空莽莽四顾绝稻梁。下界岂无七寸之粳米，争奈网罗缬缬常高张。
剑泉上
作者：袁宏道
朝代：明

剑泉上，山如黛。剑泉下，水如佩。一片青，阅人代。鬼窈窕，山叆叇。生公法，今何在。真娘墓，遥相对。一日计千舟，一舟计万钱。宁负公家税，莫负少年年。女可鬻，妻可徙。石上歌，应不止。
天目
作者：袁宏道
朝代：明

天目幽邃奇古不可言，由庄至颠，可二十余里。
凡山深辟者多荒凉，峭削者鲜迂曲；貌古则鲜妍不足，骨大则玲珑绝少，以至山高水乏，石峻毛枯：凡此皆山之病。
天目盈山皆壑，飞流淙淙，若万匹缟，一绝也。石色苍润，石骨奥巧，石径曲折，石壁竦峭，二绝也。虽幽谷县岩，庵宇皆精，三绝也。余耳不喜雷，而天目雷声甚小，听之若婴儿声，四绝也。晓起看云，在绝壑下，白净如绵，奔腾如浪，尽大地作琉璃海，诸山尖出云上若萍，五绝也。然云变态最不常，其观奇甚，非山居久者不能悉其形状。山树大者，几四十围，松形如盖，高不逾数尺，一株直万余钱，六绝也。头茶之香者，远胜龙井，笋味类绍兴破塘，而清远过之，七绝也。余谓大江之南，修真栖隐之地，无逾此者，便有出缠结室之想矣。
宿幻住之次日，晨起看云，巳后登绝顶，晚宿高峰死关。次日，由活埋庵寻旧路而下。数日晴霁甚，山僧以为异，下山率相贺。山中僧四百余人，执礼甚恭，争以饭相劝。临行，诸僧进曰： “荒山僻小，不足当巨目，奈何？”余曰：“天目山某等亦有些子分，山僧不劳过谦，某亦不敢面誉。”因大笑而别。
宋帝六陵
作者：袁宏道
朝代：明

冬青树，在何许。人不知，鬼当语。杜鹃花，那忍折。魂虽去，终啼血。神灵死，天地膻。伤心事，犬儿年。钱塘江，不可渡。汴京水，终南去。纵使埋到厓山厓，白骨也知无避处。
徐文长传
作者：袁宏道
朝代：明

余少时过里肆中，见北杂剧有《四声猿》，意气豪达，与近时书生所演传奇绝异，题曰“天池生”，疑为元人作。后适越，见人家单幅上有署“田水月”者，强心铁骨，与夫一种磊块不平之气，字画之中，宛宛可见。意甚骇之，而不知田水月为何人。
一夕，坐陶编修楼，随意抽架上书，得《阙编》诗一帙。恶楮毛书，烟煤败黑，微有字形。稍就灯间读之，读未数首，不觉惊跃，忽呼石篑：“《阙编》何人作者？今耶？古耶？”石篑曰：“此余乡先辈徐天池先生书也。先生名渭，字文长，嘉、隆间人，前五六年方卒。今卷轴题额上有田水月者，即其人也。”余始悟前后所疑，皆即文长一人。又当诗道荒秽之时，获此奇秘，如魇得醒。两人跃起，灯影下，读复叫，叫复读，僮仆睡者皆惊起。余自是或向人，或作书，皆首称文长先生。有来看余者，即出诗与之读。一时名公巨匠，浸浸知向慕云。
文长为山阴秀才，大试辄不利，豪荡不羁。总督胡梅林公知之，聘为幕客。文长与胡公约：“若欲客某者，当具宾礼，非时辄得出入。”胡公皆许之。文长乃葛衣乌巾，长揖就坐，纵谈天下事，旁若无人。胡公大喜。是时公督数边兵，威振东南，介胄之士，膝语蛇行，不敢举头；而文长以部下一诸生傲之，信心而行，恣臆谈谑，了无忌惮。会得白鹿，属文长代作表。表上，永陵喜甚。公以是益重之，一切疏记，皆出其手。
文长自负才略，好奇计，谈兵多中。凡公所以饵汪、徐诸虏者，皆密相议然后行。尝饮一酒楼，有数健儿亦饮其下，不肯留钱。文长密以数字驰公，公立命缚健儿至麾下，皆斩之，一军股栗。有沙门负资而秽，酒间偶言于公，公后以他事杖杀之。其信任多此类。
胡公既怜文长之才，哀其数困，时方省试，凡入帘者，公密属曰：“徐子，天下才，若在本房，幸勿脱失。”皆曰：“如命。”一知县以他羁后至，至期方谒公，偶忘属，卷适在其房，遂不偶。
文长既已不得志于有司，遂乃放浪曲糵，恣情山水，走齐、鲁、燕、赵之地，穷览朔漠。其所见山奔海立，沙起云行，风鸣树偃，幽谷大都，人物鱼鸟，一切可惊可愕之状，一一皆达之于诗。其胸中又有一段不可磨灭之气，英雄失路、托足无门之悲，故其为诗，如嗔如笑，如水鸣峡，如种出土，如寡妇之夜哭，羁人之寒起。当其放意，平畴千里；偶尔幽峭，鬼语秋坟。文长眼空千古，独立一时。当时所谓达官贵人、骚士墨客，文长皆叱而奴之，耻不与交，故其名不出于越。悲夫！
一日，饮其乡大夫家。乡大夫指筵上一小物求赋，阴令童仆续纸丈余进，欲以苦之。文长援笔立成，竟满其纸，气韵遒逸，物无遁情，一座大惊。
文长喜作书，笔意奔放如其诗，苍劲中姿媚跃出。余不能书，而谬谓文长书决当在王雅宜、文征仲之上。不论书法，而论书神：先生者，诚八法之散圣，字林之侠客也。间以其余，旁溢为花草竹石，皆超逸有致。
卒以疑杀其继室，下狱论死。张阳和力解，乃得出。既出，倔强如初。晚年愤益深，佯狂益甚。显者至门，皆拒不纳。当道官至，求一字不可得。时携钱至酒肆，呼下隶与饮。或自持斧击破其头，血流被面，头骨皆折，揉之有声。或槌其囊，或以利锥锥其两耳，深入寸余，竟不得死。
石篑言：晚岁诗文益奇，无刻本，集藏于家。予所见者，《徐文长集》、《阙编》二种而已。然文长竟以不得志于时，抱愤而卒。
石公曰：先生数奇不已，遂为狂疾；狂疾不已，遂为囹圄。古今文人，牢骚困苦，未有若先生者也。虽然，胡公间世豪杰，永陵英主，幕中礼数异等，是胡公知有先生矣；表上，人主悦，是人主知有先生矣。独身未贵耳。先生诗文崛起，一扫近代芜秽之习，百世而下，自有定论，胡为不遇哉？梅客生尝寄余书曰：“文长吾老友，病奇于人，人奇于诗，诗奇于字，字奇于文，文奇于画。”余谓文长无之而不奇者也。无之而不奇，斯无之而不奇也哉！悲夫！
戏作三星行送曹子野归楚时予亦将归里
作者：袁宏道
朝代：明

石公先生，汝生以郑为宅，以水为度。眠龙痴蛟鞭其尾而不飞，唯有蛰龙闻雷而起。仰天潝潝如有诉，所乐者瘦壤清泉，所吟者溪风月露。有窍无心何所郁以鸣，不过感时触机如风行于空而万窍自怒。隐流缁客，目为山中之韶頀。识者又以为偏枯冷，淡似于陵仲子之清，轩辕弥明之句。石公抚几而笑曰：曹君汝岂敦煌之索，平原之辂。长安冠带隘巷陌而相求，胡为乎逐西风而远去。君既脂车，余亦戒路。望江上之青峰，指湘皋之红树。汉沔相踞，一衣带水，俟君于油口之渡。左公城外绿刺天，便是巨擘高吟处。
戏题道士洑
作者：袁宏道
朝代：明

道士名，髡其颠。真石壁，貌假山。阳户开北面，东流水西还。采石蛾眉小姑鬟，苍瘦争似老黄冠。江汉手覆三回乾，古凰遗尾青阑干。
洋溪湖嘲沈青平·其二
作者：袁宏道
朝代：明

湖头船，湖尾屋，丈人把叉婿收目。朝餔乾鳖裙，暮脍鲜鲫丝，螺头蚌子送妇归。
浩歌
作者：袁宏道
朝代：明

云作雨，不成归。箭离弦，无还期。昨日犬，前日狮。一番花，一番泥。花有色，槛周之。人有容，镜照之。镜方新，容已非。槛未敝，花先飞。短可续，用何物。一曲歌，三杯醁。我欲长生天下人，拔刀斩断金乌足。
满井游记
作者：袁宏道
朝代：明

燕地寒，花朝节后，余寒犹厉。冻风时作，作则飞沙走砾。局促一室之内，欲出不得。每冒风驰行，未百步辄返。
廿二日天稍和，偕数友出东直，至满井。高柳夹堤，土膏微润，一望空阔，若脱笼之鹄。于时冰皮始解，波色乍明，鳞浪层层，清澈见底，晶晶然如镜之新开而冷光之乍出于匣也。山峦为晴雪所洗，娟然如拭，鲜妍明媚，如倩女之靧面而髻鬟之始掠也。柳条将舒未舒，柔梢披风，麦田浅鬣寸许。游人虽未盛，泉而茗者，罍而歌者，红装而蹇者，亦时时有。风力虽尚劲，然徒步则汗出浃背。凡曝沙之鸟，呷浪之鳞，悠然自得，毛羽鳞鬣之间皆有喜气。始知郊田之外未始无春，而城居者未之知也。
夫不能以游堕事而潇然于山石草木之间者，惟此官也。而此地适与余近，余之游将自此始，恶能无纪？己亥之二月也。
潼关题壁
作者：袁宏道
朝代：明

官道上，尘昏昏。邮舍中，气煴煴。夹道如火益膏薪。枯鱼失水噞其唇。华山君，岂不闻。濡笔雨，和墨云。十丈莲焦玉女嗔。乘风自振潇湘裙。夜半浇我洗头盆。
王京洞
作者：袁宏道
朝代：明

深如谷，高如屋。穴云心，穿地腹。路荒唐，齿崄嶬。石如病，天似痴。黄者浆，白者髓。云絮絮，出靴底。白蝙蝠，大于鸡。冲焰起，扑人飞。突而高岭间之，忽而平溪限之。龙欲言，闻人止。涎沫流，腥风起。鬼邪仙，烟欤雾。炬无光，将安去。海可通，江可涉。灵威丈人难再得。
祝雨
作者：袁宏道
朝代：明

云缕缕，山絮絮。寒欲来，暖先据。洗山山骨新，洗花花色故。寄言行雨儿，莫下山头去。
秋胡行
作者：袁宏道
朝代：明

堂上姑，待汝哺。袖中虽有金，不堪赠彼姝。妾怀如日，君情若泥。路旁之心不自保，安保他国无蛾眉。沙浩浩，水咽咽。妾死情，不死节。河水如可竭，妾肠当再热。
紫骝马
作者：袁宏道
朝代：明

紫骝马，行且嘶。愿为分背交颈之逸足，不愿为追风绝景之霜蹄。霜蹄灭没边城道，朔风一夜霜花老。纵使踏破天山云，谁似华阴一寸草。紫骝马，听我歌。壮心耗不尽，奈尔四蹄何。
紫骝马·紫骝马
作者：袁宏道
朝代：明

紫骝马，行且嘶。
愿为分背交颈之逸足，不愿为追风绝景之霜蹄。
霜蹄灭没边城道，朔风一夜霜花老。
纵使踏破天山云，谁似华阴一寸草。
紫骝马，听我歌。
壮心耗不尽，奈尔四蹄何！
虎丘记
作者：袁宏道
朝代：明

虎丘去城可七八里，其山无高岩邃壑，独以近城，故箫鼓楼船，无日无之。凡月之夜，花之晨，雪之夕，游人往来，纷错如织，而中秋为尤胜。
每至是日，倾城阖户，连臂而至。衣冠士女，下迨蔀屋，莫不靓妆丽服，重茵累席，置酒交衢间。从千人石上至山门，栉比如鳞，檀板丘积，樽罍云泻，远而望之，如雁落平沙，霞铺江上，雷辊电霍，无得而状。
布席之初，唱者千百，声若聚蚊，不可辨识。分曹部署，竟以歌喉相斗，雅俗既陈，妍媸自别。未几而摇手顿足者，得数十人而已；已而明月浮空，石光如练，一切瓦釜，寂然停声，属而和者，才三四辈；一箫，一寸管，一人缓板而歌，竹肉相发，清声亮彻，听者魂销。比至夜深，月影横斜，荇藻凌乱，则箫板亦不复用；一夫登场，四座屏息，音若细发，响彻云际，每度一字，几尽一刻，飞鸟为之徘徊，壮士听而下泪矣。
剑泉深不可测，飞岩如削。千顷云得天池诸山作案，峦壑竞秀，最可觞客。但过午则日光射人，不堪久坐耳。文昌阁亦佳，晚树尤可观。而北为平远堂旧址，空旷无际，仅虞山一点在望，堂废已久，余与江进之谋所以复之，欲祠韦苏州、白乐天诸公于其中；而病寻作，余既乞归，恐进之之兴亦阑矣。山川兴废，信有时哉！
吏吴两载，登虎丘者六。最后与江进之、方子公同登，迟月生公石上。歌者闻令来，皆避匿去。余因谓进之曰：“甚矣，乌纱之横，皂隶之俗哉！他日去官，有不听曲此石上者，如月！”今余幸得解官称吴客矣。虎丘之月，不知尚识余言否耶？
西陵桥
作者：袁宏道
朝代：明

西陵桥，水长在。松叶细如针，不肯结罗带。莺如衫，燕如钗。油壁车，斫为柴。青骢马，自西来。昨日树头花，今朝陌上土。恨血与啼魂，一半逐风雨。
酒正喧萧君席上作
作者：袁宏道
朝代：明

酒正喧，关吏言，请君秣马饬归辕。巴川健儿豕成群，邀官挟吏通州门。逐虎怯，逐飞蚊，倭刀吼室箭出鞬。东坊西市榜明文，不严军律严司阍。木门苍琅根，日未昏，断行人。
打鱼曲
作者：袁廷昌
朝代：明

生涯日日打鱼郎，卖鱼沽酒游江乡，芦花溪水卧斜阳。卧斜阳，眠港口。月明时，鸥鹭友。
折柳曲
作者：袁廷昌
朝代：明

嫩黄缕缕碧条条，溪头折柳离魂销，资骝嘶过短长桥。短长桥，畴遣此。转盼间，人千里。
放鹤曲
作者：袁廷昌
朝代：明

江亭如画趁晴晖，凭栏放鹤看高飞，白云深处何时归。何时归，记华表。笑沧桑，尘事了。
采菱曲
作者：袁廷昌
朝代：明

采菱江头夕照红，阿姑二八首如蓬，轻衫短鬓怕秋风。怕秋风，傍荷屋。梦鸳鸯，交颈宿。
友恭堂歌
作者：解缙
朝代：明

猗嗟鞠子之歌兮，念父母及兄弟。予信兮况妻子之好合兮，宜兄宜弟之具兮。乐怡怡且孺兮，令绰绰而裕兮。视鹡鸰之于急难兮，瞻鸿鹄之于嘹唳兮。感历山之号泣兮，与荆蛮之逃避兮。虽我生之庸兮，犹或授之大器。彼圣贤之重谊兮，视天下其如寄。矧琐尾之私利兮，纷冥顽兮绊示。聆汉谣于舂粟兮，感郑庄之投饵。宜人类之不为兮，彼欣然而得计。噫昏昏其流俗兮，斯明明于今世。堂赫赫以宏搆兮，联璧珰其琼珶。棠样兮复承，杜湑兮附丽。琴雍雍而瑟和兮，篪嘒嘒而埙递。尚由由其引类兮，庶斯民之攸噫。
风落梅·中秋不见月
作者：解缙
朝代：明

姮娥面，今夜圆。下云帘、不著臣见。拚今宵、倚阑不去眠。看谁过、广寒宫殿。
中呂·滿庭芳
作者：謝應芳
朝代：明

神仙有無？安居華屋，即是蓬壺。榴花也學紅裙舞，燕雀喧呼。水晶盤饌供麟脯，珊瑚鉤簾卷蝦鬚。吹龍笛，擊鼉鼓，年年初度，長日盡歡娛。橫山翠屏，藏龍古井，走馬長汀。四時花竹多風景，勝似丹青。好兒郎天生寧馨，好時節日見昇平。氛埃靜，年年壽星，光照望雲亭。
息驾
作者：谢与思
朝代：明

日暧暧兮下山，息余驾兮既閒。尘集兮屋角，马秣兮庭间。近长安兮云重，隔帝阍兮九关。若有人兮湖之西，我款招兮未徕。被芬芳兮善窈窕，目骋望兮途迷。羌和颜兮独酌，忽把烛兮鸡栖。鼓角兮夕起，涕下兮交颐。
晚泊
作者：谢与思
朝代：明

薄暮荡城春水，维舟簇岸人家。□风乱扑孤幌，暗烛时弹一花。何处青楼游冶，当尊锦瑟纷葩。隔邻女儿未睡，拉伴喁喁缉麻。
中吕·满庭芳
作者：谢应芳
朝代：明

神仙有无？安居华屋，即是蓬壶。
榴花也学红裙舞，燕雀喧呼。
水晶盘馔供麟脯，珊瑚钩帘卷虾须。
吹龙笛，击鼍鼓，年年初度，长日尽欢娱。
横山翠屏，藏龙古井，走马长汀。
四时花竹多风景，胜似丹青。
好儿郎天生宁馨，好时节日见升平。
氛埃静，年年寿星，光照望云亭。
毛女辞二解
作者：贝琼
朝代：明

一叶为衣双足赤，何年入山不火食，宫中歌舞犹能忆。犹能忆，空徘徊，白日晚，阿房灰。凤皇钗脱鸟云亸，红叶花鲜还自把，朝朝暮暮南山下。南山下，千万年，不采药，能神仙。
题画猫
作者：贺钦
朝代：明

躯如雪兮，尾如墨兮。双目如炬，势雄杰兮。主家鼠辈，群唧唧兮。匪特夜游，闹白日兮。汝独何为，弗搏击兮。华饰以戏，空窃食兮。空窃食兮，曾不思其职兮。
秋胡行二首
作者：赵南星
朝代：明

大愚乃精，溷溷可自持。大愚乃精，溷溷可自持。运化推斤，智力难施。举世为械，触之则危。美而无当，何贵玉卮。歌以言志，溷溷可自持。上古无酒，英雄立以枯。上古无酒，英雄立以枯。欲从王乔，玄鹤长徂。负石蹈海，鄙哉浅夫。荡涤情志，易尽者躯。歌以言志，无酒英雄枯。
秋胡行二首·其一
作者：赵南星
朝代：明

大愚乃精，溷溷可自持。大愚乃精，溷溷可自持。运化推斤，智力难施。举世为械，触之则危。美而无当，何贵玉卮。歌以言志，溷溷可自持。
秋胡行二首·其二
作者：赵南星
朝代：明

上古无酒，英雄立以枯。上古无酒，英雄立以枯。欲从王乔，玄鹤长徂。负石蹈海，鄙哉浅夫。荡涤情志，易尽者躯。歌以言志，无酒英雄枯。
懒起
作者：赵完璧
朝代：明

懒起，懒起，六十馀龄，閒懒巳癖。布被昏明仅庇身，竹窗风雨无侵耳。农耕不思，商利莫齿。纷华冰炭，权势巳矣。山海悠悠春复秋，风花扰扰从人喜。醒复成眠，觉曾开视。辗转无期，非午辰巳。枕畔安眠蓬岛仙，不知床外有书琴在里。香煖从容一欠伸，笑他横足帝腹何心尔尔。
海屋添筹二首寿尹金峰侍御太翁·其二
作者：赵完璧
朝代：明

瀛海仙，来九天，手挽白鹿秋风前。童颜鹤发不知年，五云奇觏欣何缘。沧溟会见归神筹，相寻今古良有由。筹同运，人同休，天同久，地同悠。
临高台为谢内史题观日图时内史将省母归馀姚
作者：边贡
朝代：明

临高台，望三山，曜灵出海光以斓。浴咸池，登扶桑。羲和总绥，六龙服箱。回精白云舍，流采黄金堂。金堂客子及秋返，云舍萱花凌雪芳。临高台，心不及。朝怀亲兮夕怀国，却到江南望江北。
双清操
作者：边贡
朝代：明

台有柏，阴阴兮，皇鉴在上昭临兮。柏之阳，维我之堂。我激我扬，曷我人弗臧。雪斯川矣，月斯渊矣。匪渊匪川，维我游之天矣。
吴将军课子
作者：边贡
朝代：明

大儿龙，小儿虎。碌碌犬与豚，眼中何足数。将军回猎骑，帐下斑衣舞。天河东倾月西落，兰膏夜射帘珠薄。庭槐乌鸟栖复惊，弦诵声高应金柝。将有法，兵有机，吁嗟易闻不易知。长平一坑万人死，君不见，邯郸子。
唐夫人操为都玄敬祖母作
作者：边贡
朝代：明

白杨翻翻兮翳于墓门，誓良人之不从兮孤曷与存。瞻彼中林兮豺虎纵横，我室我安兮我孤我将。嗟嗟孤有成兮，我目则瞑兮。
圃田诗三章
作者：边贡
朝代：明

圃有田，田田兮，宜我硕实连连兮。圃之中兮，有田可宫。我构斯崇，维柏维桐，曷以弗永终。圃之周兮，翼翼盈我畴兮。畴有秋兮，曷其求兮。
山之阳送朱子宜归省
作者：边贡
朝代：明

山之阳兮，有春者晖。草之华矣，将子言归。山有泉兮，㶁㶁其流。子之归矣，谁与我晤游。子之归矣，登堂寿母。何以赠子，曰有春酒。
桐江水为王推官赠别
作者：边贡
朝代：明

桐江水，深几许。司刑来，使旌举。夹岸垂青杨，豺狼化田鼠。洞江水不可泳以游。司刑击兰楫，骇浪成安流。司刑匣中三尺铁，隐隐星光淬鸡血。鼠移巢窟，龙失其波，桐江桐江奈乐何。
烧荒
作者：边贡
朝代：明

风怒号，振城瓦。塞草白，朔云赭。汉兵出火，扫荡原野。祝融驰，炎帝下。腾赤龙，走朱马。云涛沸，星雨洒。黄沙一望千里通，魍魉书啼巢穴空。敌人临水不敢过，将军归来闭关坐。
竹坡子辞为徐侍御作
作者：边贡
朝代：明

坡之竹兮茏葱，子揽辔兮在公。子在公兮居靡遑，蹇予独兮坡之阳。阳坡兮延伫，竹袅袅兮含雨。愿秩质兮为箫，和翔凤兮仪鸣韶。帝关兮峻深，与子归来兮坡阴。守虚静兮抱贞素，听容与兮迟暮。
纪叔姬
作者：边贡
朝代：明

国亡君亡，吾将何归。父母邦鲁，先君垄酅。归不于鲁，而酅是依。乌乎贤哉，其纪叔姬乎。
芝山操
作者：边贡
朝代：明

山之芝兮紫英，遐不见兮我怦怦。逝将归兮以撷以烹，曰以芼予亲之羹。遹脩眉兮四翁，日游戏兮山之中。朝予望之兮夕梦其下，盍反辔兮吾马。子之辔兮言反，顾周道兮云远。氓之靡家兮皇不有储，嗟嗟子兮曷宁其居。
萱花图送刘汝忠归省
作者：边贡
朝代：明

萱草花，何袅袅。春风入堂背，游子在远道。白头慈亲相对看，日暮还成被花恼。花未落，子登堂，白头一笑千忧忘。
薛封君挽歌三章·其二
作者：边贡
朝代：明

泉扃何有兮厚土绵绵，上跱松柏兮下奠泗渊。公宵处兮昼尔瞑，洞神理兮暧千年。
贾太史母太安人挽辞
作者：边贡
朝代：明

中寝阒寂兮夕风以雨，灵薄阴沈兮莓生于庑。棘人返兮恋恋，杳慈颜兮莫予睹。历庭宇以周望，循园庐而抚膺。揽堂背之故谖，缤杂遝兮落英。撷芳荃以为旨，奠桂椒以为浆。灵偃蹇其至止，怛进拜兮彷徨。杉舆兮柏輀，文骊兮素旂。启殡宫兮山之阿，送母氏兮永归。重曰：茫茫厚土，閟虞渊兮。白曜回光，烛幽玄兮。陟彼峻屺，睇流云兮。神理超遥，眇氤氲兮。嗟予寡翼，安彼溯兮。穷祀剪剪，悄终慕兮。
赋得泰伯祠送龙致仁佥事
作者：边贡
朝代：明

万乘尊，如浮云，发乎可断身可文。弟有雍，孙有札，百代清风见家法。牲牢腯，黍稷香，帛烟袅，箫吹扬。使君祭扫庙门掩，阴风飒飒灵旗飐。
送神
作者：边贡
朝代：明

重华兮降歆，湘君兮并临。来联翩兮共御，归容与兮同心。假灵保兮陈辞，鼓南风兮瑶音。苍梧眺兮极浦，洞庭波兮风雨。蛟龙蜿兮昼吟，鸾鹄下兮群舞。睇灵光兮不见，切予心兮愁苦。垂巍巍兮馀泽，为霖雨兮下土。瞻有严兮遗像，愿嗣续兮终古。
送陈嘉言经略赴陜
作者：边贡
朝代：明

前年使，长江南，今年使，长城下。使君自有开济谋，不在舟航即鞍马。马行万里道，君抱万里心。二月春草短，云愁沙碛阴。长城路，通咸秦，古来转饷多名臣。后有李唐前有汉，君不见萧何与刘晏。
野泉词为郡守高子洲作
作者：边贡
朝代：明

野之水兮悠悠，子不乐兮远游。子远游兮要津，怅予独兮水之滨。水滨兮踯躅，泉瀰瀰兮波绿。愿从子兮九重，化霖雨兮随飞龙。龙飞兮在天，膏下土兮吾泉。与子归兮泉之野，以逍遥兮冬夏。
隰柳三章寿林母也三首
作者：边贡
朝代：明

隰则有柳，原则有杻。显允林侯，母德且寿。母寿维何，七秩是望。母德维何，媲古敬姜。殷殷其雷，在山之阳。侯政有声，闻于东方。匪维东方，四国是扬。母心则閒，母体则康。体之康矣，剃之黄矣。我侯燕喜，家之庆矣。于百斯年，钖福之无疆矣。
题风木遗哀卷
作者：边贡
朝代：明

苫为席，块为枕，憔悴孤儿墓田寝。墓田树，声萧萧，寒涛捲空风叶飘。树不止，风不息，孤儿欲化田中石。
俎上翁
作者：邓云霄
朝代：明

俎上翁，受勒逼。俎上肉，烹何益。任烹若翁烹乃止，不然父子同日死。谁云帝欲烹而翁，胡宽还见营新丰。
千金报
作者：邓云霄
朝代：明

受一饭，报千金。非酬母，酬寸心。汉皇推恩重一饭，信不负母宁负汉。
拟古杂体十九首并序 其十一 东门行
作者：邓云霄
朝代：明

出东门，临大道。道上来往人，一行一回老。莫嫌相对贫，相对贫亦好。将进酒，强牵衣。云离山，几岁归。车轮未转肠先转，万行涕下风吹断。君去郊送归郊迎，黄金斗印莫相轻。
拟古杂体十九首并序 其十七 双桐生空井
作者：邓云霄
朝代：明

井不吸，虚银床。桐易老，思鸾凰。削桐为琴扬哀音，秋思千重如井深。邻姑听琴夜独语，井鲋孑孑谁与处。
排墙叹
作者：邓云霄
朝代：明

挥麈尾，谈转清。谋兔窟，何营营。尚言君少无宦情。临危乞哀仍不免，试问墙边窟深浅。
明星玉女
作者：邓云霄
朝代：明

君杂佩兮明星，谁其侣兮许飞琼。翩翩兮来下，倏忽兮遐征。遐征兮安之。托青鸟兮衔书。叩金天兮诉白帝，猛犬狺狺兮噬予。君池莲兮似船，愿一乘兮共洄沿。知不可兮骤得，横流涕兮潺湲。
湘水深
作者：邓云霄
朝代：明

谁鼓瑟兮怀思？君山落镜兮修眉。帝子降兮北渚，竹飒飒兮潇湘雨。魂恍惚兮合离，情含睇兮默语。伐班竹兮吹洞箫，骑赤凤兮奏虞韶。扫八极兮拥彗，荃独命兮皋陶。
罗浮歌送韩孟郁南归
作者：邓云霄
朝代：明

若有人兮思罗浮，骑南鸿兮排高秋。风萧萧兮木正落，暮雨急兮愁云稠。君暂停兮夷犹，泥滑滑兮易摧辀。况孱仆兮瘦马，又敝尽兮貂裘。问君囊兮几何，止蒯缑兮无多。弹长铗兮空返，同谁散发兮山阿。山阿兮寥泬，洞衔星兮岩挂月。山鬼哭兮萝深，鹧鸪啼兮竹裂。玄熊绿罴，狞目舔舌。烟结翠沉，径崄人绝。念幽栖兮骨冷，忽惨别兮肠热。君山中兮茹薇，手一编兮掩扉。石潭黑兮龙蛰，高梧老兮凤饥。意不乐兮强牵衣，伤逋客兮久未归。临风恍兮悼叹，魂九逝兮先飞。为我谢兮安期，云车来兮何迟迟。君行迈兮岁将晏，日复近兮长安远。时不可兮再少，君毋徒兮偃蹇。
舟中无事戏拟古乐府杂体遗意十八首 其十六 后乌栖曲
作者：邓云霄
朝代：明

乌哑哑，知返哺。子从军，母为虏。空房糠籺久饥妻，独对城乌夜夜啼。啼残玉箸双流血，飞乌惊去城崩裂。
谑言诗
作者：邓云霄
朝代：明

祗须瞢董湖涂，莫说之乎者也。直木先寻斧斤，立仗惟闻暗哑。痴呆纪湄养鸡，祸福塞翁失马。半夜蕉鹿非真，四大形骸都假。岑楼寸木反高，得车■痔愈下。为岂枉尺直寻，功在画墁毁瓦。下里曲奏同声，阳春调孤和寡。将携雄剑双龙，击碎唾壶一把。流言可中姬旦，非罪谁明公冶。傲骨只合昂藏，好官彼甘唾骂。狐妖已诧据城，鼠匿奚容熏社。阮籍嫉时眼白，元礼何辜衣赭。世途不啻羊肠，宦达真同土苴。知止知足久长，苟合苟完聊且。既悟鸟尽弓藏，何用回车泪洒。招龙宁在菜圃，索骏惟之冀野。陶公三径未荒，淳于一石堪泻。好月好风当邀，闲是闲非休惹。老性不改姜桂，美材任舍梧槚。阳虎或类宣尼，宫黝亦似子夏。肉眼必有遗珠，簧口徒工炙輠。翻波终泾渭分，斜日非贤圣打。谁知百代鼓吹，只在片言风雅。雅女羞隙需媒，玉不求沽待贾。鲲鹏奋翼垂云，燕雀依人贺厦。岂如急马缰收，莫待临崖身舍。请看萧艾共焚，不异鱼虾并鲊。秉烛聊效狂言，覆辙示诸迷者。
蹴鞠行
作者：邓云霄
朝代：明

蹴鞠蹴鞠，落花随轴。上巳清明，新妆袨服。醉脱红锦靴，倦入青楼宿。射堂走马回鸡，一入场日易西。高足遥过飞鸟上，游丝飘絮却嫌低。
野田黄雀行
作者：邓云霄
朝代：明

唶唶碌碌，舍田而屋。虽有斗珠，不如掬粟。群集营营，日暮空城。催科更急，闻鞭朴声。引妇呼雏，何田不飞。既投君家，应怜我饥。未怜我饥，柘弹在手。伊我无知，哀此黄口。遗秉滞穗，回念丰年。噫嘻，此人无良，环上诉苍天。
短歌行
作者：邓林
朝代：明

东飞乌，西走兔。朝复朝，暮复暮。百岁光阴一程路，过眼红颜草头露。杨柳尚待秋风吹，牵牛见日色日衰。丈夫有为贵及早，人生能得几时好。短歌行，叹人生。
真娘墓仿白居易体
作者：邝思诰
朝代：明

落红桃，生碧草。虎丘寺畔牛羊路，行人道是真娘墓。雨过花钿一径迷，风起松涛万壑凄。昔日真娘歌舞地，只今惟有杜鹃啼。杜鹃啼，声哽咽。冢中人，枝上血。
停云八章·书所怀也
作者：邱云霄
朝代：明

停云初隮，曰维在南。彼美怀人，实民所瞻。诡随不克，正直是肩。胡斯违斯，谓时则然。驾言騑騑，云迈芝田。停云在南，瞻望有长。彼美人兮，我心孔伤。翼翼其猷，蔚蔚其章。有邦之则，下民之将。胡斯违斯，不念帝疆。停云其霭，载张如盖。嗟我有怀，言车云迈。众异厥趋，我心不改。秕既收之，胡不扬稗。中心丑之，而谓我怪。瞻彼云兮，倾而扬兮。我之怀兮，胡斯去之。鉴不蔽媸，衡胡以欺。汝罔不忌，胡此之忌。悠悠有怀，靡我思长。怛彼流泉，不平不坎。人云则是，畴谓其罔。嗟彼觉人，逝焉斯往。瞻彼四方，我心殷殷。彼其之子，亦哲且崇。厥由如弓，好憎如轮。顾逵胥轨，畴驰不从。梧桐华只，飘风聿至。昔斯芳斯，郁其有比。玄鸿矫矫，黄羽喈喈。音其可怀矣，冥不可致矣。我心则鉴，不可以自瑩。我心则度，不可以自均。言不克晦，眚将女从。维江有芷，维林有芎。佩斯服斯，爰永厥龄。
山有泉四章·赠友也
作者：邱云霄
朝代：明

山有泉毖，于其阴。君子乐胥，言濯其缨。优之游之，逝耽尔清。逝耽尔清，以卒斯盟。山有泉毖，于其腹。君子乐胥，载濯我足。我心孔契，嗜此幽独。嗜此幽独，伊谁云告。山有泉毖，于其趾。君子乐胥，言盥其耳。无尘有聪，我心则喜。逝彼颓流，载忧靡靡。山有泉毖，于其门。君子乐胥，言洗其心。有郁中林，杜彼俗辕。从我攸好，永以相敦。
惟车八章·广小什也
作者：邱云霄
朝代：明

惟车有辅，周道康兮。维樯有䈏，济江长兮。顾辅不设，中坎坎兮。载沈载浮，怀漾漾兮。瞻彼林躅，饱将弃馀。绵蛮之止，举斯戒危。嗟嗟扑满，显窍以入。如车有籊，隆然张蔽。百尔君子，视典章兮。皇祖有赫，贻宪昌兮。毋谓不知，抑若扬兮。毋苟女比，众且狂兮。直言孔武，织言如组。维彼克佞，如携如取。维此贞人，迸言如毒。昊天震怒，云胡以惧。众口铄金，胡不斯畏。毋云尔功，功有所由成。毋云尔才，才有所由名。匪幽不克，上下胥征。庶邦卒疹，孰哀我员。谁谓坤广，云不可往。谁谓砥平，足缩缩其有行。戒哉我友，驾言孔艰。毋尔斯驰，执敬反反。夕斯永矣，我是用悲。缤缤揔揔，百忧以集。日之昃矣，旦其莫矣。大车斯轰，尘将及矣。今者若褒，行谓筮矣。天有所短，无昏不旦。地有所病，无陂不平。直兹孔畏，眚岂在人。悠悠我宰，爰瘁厥伦。君子敬止，不念有生。
有鹊四章·志来巢也
作者：邱云霄
朝代：明

有鹊唶唶，巢我庭树。绸之缪之，亦孔斯固。占彼天风，有比其户。于焉宿宿，于焉呴呴。惟枝翘翘，惟风飘摇。爰集所止，并坐其樛。聿彼鸠鸟，毋窥我有。人各其能，汝心孔丑。岂无他林，亦有芳枝。或往或来，不如子忘机。惟丘有隅，黄鸟止之。相彼海翁，白鸥下之。惟鹊有灵，载卜其声。爰啄我屋，怀彼好音。祸福有媒，敢不敬躬。惟尔之鸣，实省我心。
三千牍
作者：邵宝
朝代：明

三千牍，二月读。君何劳，臣何渎。申公言，言不在多。止辄乙，今如何。右《吕獒》，左《无逸》。不如对此朝还夕。
于烈妇辞
作者：邵宝
朝代：明

贼来贼来，贼来辱我。辱我不可，不如杀我。我身有如玉，可杀不可辱。仓卒无所逃，一死万事足。君不见邻家有妇，忍辱随贼上马行，风尘历尽终无生。
云庄十石辞 其三 临沧
作者：邵宝
朝代：明

山北顾兮又东，云冥冥兮海濛濛。扶桑眷兮安在，空叹息兮桴翁。
云庄十石辞 其六 青野
作者：邵宝
朝代：明

云际兮山麓，原离离兮芳菉。天风起兮樵歌，思幽人兮在谷。
云庄十石辞·仰高
作者：邵宝
朝代：明

有石兮山巅，咫尺兮青天。日延企兮愁予，何星辰兮渺然。左予顾兮骋怀，下方忽兮云开。坐商谣兮击石，见双鹤兮飞来。山北顾兮又东，云冥冥兮海濛濛。扶桑眷兮安在，空叹息兮桴翁。山苍苍兮白云，白杨风兮夕曛。怀伊人兮终古，秋吾黍兮春芹。夫何为兮此峰，中砑然兮有容。云纷纷兮在下，欲跻攀兮焉从。云际兮山麓，原离离兮芳菉。天风起兮樵歌，思幽人兮在谷。目窅窅兮天涯，岑遥碧兮参差。望重华兮未极，渺何方兮九疑。夙游兮四方，江湖兮庙堂。眷兹洞兮吾老，何忧心兮可忘。晨彗兮墓前，夕次兮墓左。有石兮如屏，栖栖兮隐我。有石兮应星，万古兮北向。夕下拜兮老臣，有天临兮在上。
伊葛叹
作者：邵宝
朝代：明

汉鼎三分，汤七十里。莘野辍耕，卧龙亦起。夫何为乎，殷兴刘圮。有臣无君，犹君无臣。玄德非天，锡彼禅乎复何人。出师二表徒为陈。伊邪葛邪，伯仲皆天民。
修庙学诗九章
作者：邵宝
朝代：明

翼翼庙学，维邑于教。弦斯诵斯，自昔斯肇。有宫有墙，有坛有堂。孰今斯荒，乃或不蘉。御史来视，盍修曰亟。彼淫是驱，亦维我职。我其敢解，我材孰资。其萃有丘，孰其我釐。维范侯是咨。烨烨范侯，维秦之彦。既左京尹，徵文考献，乃躬克践。矧是政先，侯不是共。侯曰尔吏，尔徒尔工。曰斯斯石，曰斯斯木。乃楹乃桷，枉矫端复。乃髹乃涂，乃朱乃绿。祭有丽牲，射有栖鹄。古人有言，勿亟日成。侯旬侯月，亦莫我愆程。源源泮水，下通于溪。我庙维东，我学维西。有峨者阁，登登其阶。共维圣谟，式崇于丌。是训是稽。既考乃毕，有酒芬苾。有礼秩秩，有碑纪功，惟长御史之笔。御史崇正，诏有德音。我侯承只，式如其心。庶士向风。维我衣冠，其观继继。就不侯绳，而未克既。小子作诗，敢曰能雅。是篆是歌，以告来者。
周文襄公颂
作者：邵宝
朝代：明

我怀文襄，古之遗爱。去公百年，典型犹在。惟遗爱一言，寔自仲尼。称郑之侨，今千载馀。继者何少，子产初政。人欲杀之，歌者如水。及再歌也，又恐其死。公之始至，白地有谣。经营宣力，二纪三朝。苟利于民，遑恤在已。我思古人，子产哉是。儗名山嘉树，孰非甘棠。勿剪勿代，公貌在堂。我门于题，于戏不忘。
寄题湖南汲福井
作者：邵宝
朝代：明

昔之日，此井竭。今之日，此井渫。水由地中，功上出叶。往来汲汲寒泉洌，六月焚如道无渴。君不见朝宗江汉在此州，水哉能止还能流，召棠蔽芾今歌周。
尉氏妇
作者：邵宝
朝代：明

嗟汝妇，孝汝姑，三年庐墓声呜呜。泪洒墓上柏，柏树为之枯。彼反唇，此庐墓，此可讶兮彼可怒。寸土如寸金，寸寸皆妇心。取汝心，不取汝孝，天地之间有名教。
山樵曲
作者：邵宝
朝代：明

南山高，高入云。中有隐者操斧斤。上方伐木下界闻。声可闻，人不可即。自上求之雾湿我衣，自下从之涧阻我舄。县厓如天劳我力。
幽居四咏
作者：邵宝
朝代：明

涯翁尊师近寄至《园亭》四诗，正与幽居景物相合，依韵
写意，聊以自适，他日有便，将呈焉请教。
徐太史薜荔园辞 其七 荷池
作者：邵宝
朝代：明

采采兮荷华，西之渚兮东涯。水天风兮香远，淹中洲兮日斜。
徐太史薜荔园辞 其六 蔷薇洞
作者：邵宝
朝代：明

菉叶兮朱英，洞窈窕兮若房。怅青春兮迟暮，犹有寄兮馀芳。
徐太史薜荔园辞 其十 花源
作者：邵宝
朝代：明

武陵胡然兮震泽隈，花与水兮沿复洄。怅寻源兮不见，见水流兮花开。
徐太史薜荔园辞 其十一 石假山
作者：邵宝
朝代：明

屹有峰兮湖之中。石际水兮丛丛。彼日夕兮浪以风。于我石兮撞舂。猗兹望兮南东。谁此池兮此峰。峰之下兮湖通。盍观兮焉从。善齐物兮若翁。
徐太史薜荔园辞 其十三 钓矶
作者：邵宝
朝代：明

有矶兮水滨，俯幽藻兮青蘋。鱼鳞鳞兮迎予，梦烟月兮千春。
徐太史薜荔园辞 其四 蕉石亭
作者：邵宝
朝代：明

蕉被被兮石矗矗，纷满亭兮芳菉。芳菉兮柰何，怀佳人兮蹉跎。
徐太史薜荔园辞·思乐堂
作者：邵宝
朝代：明

为山兮既仞，为池兮亦寻。宛水石兮斯在，昔之人兮此心。水汪汪兮石磊磊，嗟伊人兮不待。堂既构兮像悬我，山岳兮池海。楼吾俯兮清流，流之汇兮幽幽。日徘徊兮延伫，将舍此兮焉求。庭翛翛兮疏竹，回岩风兮鸣玉。轩吾倚兮无言，羌独歌兮淇澳。蕉被被兮石矗矗，纷满亭兮芳菉。芳菉兮柰何，怀佳人兮蹉跎。台登登兮山上田，畇畇兮山下。穑日力兮君欣，君复闵兮农之苦。菉叶兮朱英，洞窈窕兮若房。怅青春兮迟暮，犹有寄兮馀芳。采采兮荷华，西之渚兮东涯。水天风兮香远，淹中洲兮日斜。月明兮峰景，既东兮复西指。佳期兮夕骋，扣环窦兮栖栖。涧将断兮有石，下潺湲兮玉声。步既度兮返顾，予焉知兮何情。武陵胡然兮震泽隈，花与水兮沿复洄。怅寻源兮不见，见水流兮花开。屹有峰兮湖之中。石际水兮丛丛。彼日夕兮浪以风。于我石兮撞舂。猗兹望兮南东。谁此池兮此峰。峰之下兮湖通。盍观兮焉从。善齐物兮若翁。结琼枝兮若屏，岁云暮兮青青。春风起兮烟雾，翠为雨兮载零。有矶兮水滨，俯幽藻兮青蘋。鱼鳞鳞兮迎予，梦烟月兮千春。
志孝诗
作者：邵宝
朝代：明

人谓坟可迁，我无买山钱。水不可虞，涧道可易。我有只手，不可转石。石可转，知何时。我弗是图，安用我为。我自钳，矢山鬼。我图不能有如水。生无期，死有子。钳不释生终释死。
忠定祠享歌二首 其一 迎神
作者：邵宝
朝代：明

吉日蠲兮祠公。佩锵趋兮庭中。湛露洒兮天风。暾初发兮水东。灵皇皇兮既降。凤下仪兮翔龙。响应谷兮鼓钟。慰予思兮公有嘉容。
忠定祠享歌二首 其二 送神
作者：邵宝
朝代：明

神翱翔兮渐遐。载白云兮紫霞。墓闽山兮天之涯。钱塘兮公第，梁溪兮公家。陆有梁兮海有槎。我思公兮咨嗟。
忠定祠享歌二首·迎神
作者：邵宝
朝代：明

吉日蠲兮祠公。佩锵趋兮庭中。湛露洒兮天风。暾初发兮水东。灵皇皇兮既降。凤下仪兮翔龙。响应谷兮鼓钟。慰予思兮公有嘉容。神翱翔兮渐遐。载白云兮紫霞。墓闽山兮天之涯。钱塘兮公第，梁溪兮公家。陆有梁兮海有槎。我思公兮咨嗟。
思山翁辞二首·其一
作者：邵宝
朝代：明

山中人兮踰上寿。饮石泉兮卧岩窦。女萝衣兮薜荔裳，朝飧霞兮夕白云以为覆。百草纷兮与邻，予独友兮三秀。世莫知兮已哉，孰姓予兮何首。
拟子陵辞
作者：邵宝
朝代：明

陵来为臣。陵亦有言，辅义怀仁。吾丧我守。臣于何有。陵去为友。客星犯兮，日月光。故人卧兮，江湖长。来时心，去时迹。山有云兮，江有石。
止水池
作者：邵宝
朝代：明

止水池，芝山阴。丞相初去国，指水矢此心。水止心亦止，上有青天临。朝临池，暮临池。丞相心，人不知。风尘来，江汉沸。止水池，丞相死。他日之心止于此。
海鹤辞
作者：邵宝
朝代：明

尾闾泄兮终古，扶桑崦嵫兮晨复莫。望美人兮未徕，予周章兮四方上下。孰援斗兮酌桂浆，天路昧兮西风凉。罾何为兮木末，蛟何为兮山阳。彼凫雁兮膏粱，凤凰翼兮焱高翔。骐骥不秣于天厩兮，驽骀驰骋乎康庄。鹤为物兮仙灵，脱樊笼兮冥冥。泬寥兮海阔而天清，一声鸣兮彻紫青。应沆瀣兮未明，唤群鸡兮梦醒。谓鹤兮安处，时回顾兮寰宇。冀万一兮飞来伫，江涓兮愁予。
禽言
作者：邵宝
朝代：明

看蚕看火。昨夜小姑今夜我。夜不能眠昼不坐。火弗戒兮蚕受祸。无丝可。无绵可。蚕死惨那。看蚕看火。
绣岭寿藏四景 其二 右松
作者：邵宝
朝代：明

松兮离立，兄及弟矣。二龙乘云，独未离乎地也。古亦有言，维德不孤。贤哉大夫，我作寿域，宜有此夫。
绣岭寿藏四景·左石
作者：邵宝
朝代：明

有石有石其形厖，厖且偃蹇名宜床。篆题者冰刻自唐，介我双松左寿宫。风来松间如鼓簧，客抚斯坐长苍苍。松兮离立，兄及弟矣。二龙乘云，独未离乎地也。古亦有言，维德不孤。贤哉大夫，我作寿域，宜有此夫。我泉我池，源源其来。我池我泉，不绝涓涓。既清且涟，汇于我前，何千百年。岭兮如屏，孰为之绣。彼桃万株，厥亦惟旧。山之苍苍，朝烟夕霞。千载武陵，非仙家邪。
胥门
作者：邵宝
朝代：明

臣奢无辜为君戮，臣胥敢怒不敢哭。朝辞楚疆暮吴国，还兵入郢亦太酷。愤愤心，还未足。楚何怨，吴何恩。豫让死，王裒存。是邪非，不必论。一片鸱夷皮，裹骨难裹魂，北风莫遣向越奔。向越奔，无不可，只恐仇吴似仇楚。
荆蛮操
作者：邵宝
朝代：明

彼有物兮不可以取。我有心兮不可以语。不可以语兮安可以处。荆蛮渺兮何许。逝将徂兮终我攸宇。吁嗟乎，苟获我心兮孰非我所。
补洛中越歌三首 其三 小海唱
作者：邵宝
朝代：明

潮来兮无天，潮去兮何地，若为凭兮斯厉。彼鸱夷兮水中，匪匏瓜兮焉系。潮来兮谁驱，潮去兮谁殿。言之流兮何从，海东回兮镠箭。潮来兮悲吴，潮去兮吊越。忠千古兮长冤，潮复潮兮江月。
补洛中越歌三首 其二 河女之章
作者：邵宝
朝代：明

潮何为兮不回，人何之兮不起。父生兮女生，父死兮女死。岁复岁兮江滨，人之心兮潮水。潮水兮有声，伯姬兮有灵。纷两涯兮观者，孰父子兮无情。秋冥冥兮江峰青。
观水谣
作者：邵宝
朝代：明

东南风，湖水生，西北风，湖水落。昨日今日皆天风，不见水往来，但见郊原成一壑。海深如，不容洪流横复纵，都水使者难施功。三江不为江，震泽不为泽。岳阳何处楼，长啸洞庭窄。君不见山东不雨夏接春，赤地千里还愁人。
阙题·送司徒叶公致仕
作者：邵宝
朝代：明

三朝元老，忽赋归来，未了君王眷瞩。平生事满丹青，有何不足。乡里争看天上人，笑声喧动西湖曲。从今后、山南山北，到处随吾所欲。曾读汉唐宋，许多年，只一本名臣录。试与从头点检，几人全福。天留绿野旧规模，清风吹醒红尘目。任教他、桃李开遍，公门不如松菊。
饶娥哭
作者：邵宝
朝代：明

父溺死，女死哭。丑类从尸浮，应有神为戮。人心诚，水神灵。溺者今何限，不闻号恸声。水怪水怪方纵横。
题资轩卷
作者：邹智
朝代：明

贡资章，流益长。奎资壁，光益密。人资人，学益深。资轩居士知此意，尽日凝香延客至。
铁杵磨针
作者：郑之珍
朝代：明

磨针溪，在眉州象耳山下。世传李太白读书山中，未成，弃去。过小溪，逢老媪方磨铁杵，问之，曰：“欲作针。”太白感其意，还卒业。媪自言姓武。今溪旁有武氏岩。
再题望夫石
作者：郑善夫
朝代：明

登彼关山，望君来归。朝朝暮暮，君不来归。襁中儿女大，日久无完衣。泉水滔滔不入山，男儿出门良独难。今时畏途相戒蛇豕，相残欃枪苦未灭。君身无时还，君身亮自惜。妾身无羽翮，思心从君安可得。晨兴望君，暮化为石。
凤山辞
作者：郑善夫
朝代：明

夫唯山之效美兮，纷众万之淑祥。有振振之令鸟兮，绚采采之文章。涓高梧以营室兮，口卒瘏而周皇。殷九苞之未诞兮，轩远翥而求凰。陆海邈其伏阴兮，屏尔类以自臧。大网结于中野兮，二苞格而鸣冈。徙阿阁于戾止兮，披晨曦之耿光。嘅禄运之倏穷兮，翳冲漠而遥翔。奇气宕于六天兮，毛衣委于故邦。群鸱倨以自迈，众息下其如僵。苟灵光之弗泯，虽捐性其奚伤。谇曰：予悲夫云和之曲卒不续兮，顾此鸟之永遗。岂四灵之不有兮，世盖溷之以蝘蜓与螽斯。
汎太湖望洞庭
作者：郑善夫
朝代：明

太湖风兮白波，瞻望洞庭兮森云萝。撷杜蘅兮水中，吊范蠡兮山阿。目盈盈兮不极，美人远兮柰何。渺予怀兮夕阳，听不可兮吴歌。
远如期
作者：郑善夫
朝代：明

远如期，黄道亨。圣人继天，麟趾来臻。麟何以来，时将太平。黄河千年而一清，四序遵轨转玉衡。日之方中破幽冥。美人来騑，乐我民生。琴瑟不调，弦当改更。远如期，把君熊轼饮君兕觥。美人哉，治载成。行哉乎，愿我皇帝寿万年，匪荒宁。